text:
Nyamasheke: Polisi yarashe abasore2 baherutse kwica umukobwa wacuruzaga amainite
Mu gitondo cyo kuri uyu wa Kabiri tariki ya 19 Mata 2022 , nibwo Uwimpuhwe Denis w’Imyaka 18 y’amavuko na Nsengimana Poul w’imyaka 20 , bari bafungiye kuri Sitasiyo ya RIB ya Ruharambuga mu karere ka Nyamasheke bakekwaho kwica, Nyampinga Eugénie w’imyaka 26 bamuteye icyuma mu muhogo, barasiwe na polisi mu mudugudu wa Nyakabingo, akagari ka Gatare, mu murenge wa Macuba muri aka karere ka Nyamasheke hafi y’aho bamwiciye.
Bivugwa ko ubwo bari bagiye kubereka aho bahishe ibyo babazwaga birimo imyenda bamwishe bambaye, amafaranga bamwambuye n’ibindi, bageze mu gashyamba kari hafi aho, bavuga ko babishyize, aho kubyerekana bashaka kwiruka umwe mu bapolisi bari bajyanye ahita abarasa bagwa aho.
Umuyobozi wa Karere ka Nyamasheke Mukamasabo Appolonie yatangarije BWIZA dukesha iyi nkuru ko ubwo yageragera aho barasiwe bo bahise bahagera inama y’umutekano,ngo aba basore 2 bamenyekanye nyuma y’iperereza ryakurikiye urupfu rwa nyakwigendera rwabaye ku mugoroba wok u wa 13 Mata.
Uyu mukobwa wari usanzwe ari gapita w’imirimo ya VUP mu murenge avukamo wa Kirimbi, avuka mudugudu wa Buha ,akagari ka Cyimpindu, nimugoroba ayivuyemo akajya acuruza amainite kuri santere y’ubucuruzi ya Kamina muri aka kagari, yatahaga agategerwa n’aba bagizi ba nabi muri metero 200 gusa agiye kugera iwabo, mu kayira kari mu ikawa zihari,umurambo we ukajugunywa munsi yako,ukabonwa na se wa nyakwigendera wari uherekeje umushyitsi wari wamusuye, agatabaza inkuru ikamenyekana ityo.
Meya Mukamasabo Appolonie avuga ko iperereza ryahise ritangira, ku wa 14 Mata hafatwa abantu 8 bakekwaga kugira uruhare mu rupfu rwe, iryo perereza riza kwerekanamo 3 barwiyemereye, ari bo Uwimpuhwe Denis, Nsengimana Paul na Ishimwe Steven, banasanganywe telefoni 2 za nyakwigendera zirimo iyo yari amaze iminsi 3 gusa aguze amafaranga 110.00.
Igikapu yari ahetse mu mugongo, banatanga amakuru y’aho bajugunye icyuma bakoresheje bamwica, cyasanzwe mu bwiherero buri mu kagari ka Mutongo mu murenge wa Macuba, iwabo w’uyu Nsengimana Paul,banavuga aho bahishe amafaranga 200.000 bamwambuye bamwica.
Ati’’ Iperereza rimaze gufata abo 3 abandi bararekuwe barataha,abo biyemereraga urwo rupfu basigara bafunze, cyane cyane ko bagaragazaga aho bajugunye icyuma bari bamwicishije kikanaboneka, banagaragaza ko banamwambuye amafaranga 200.000.’’
Yakomeje ati’’ Mu iperereza baje no kubazwa imyenda bamwishe bambaye,mu ma saa kumi n’imwe z’iki gitondo cyo ku wa 19 Mata bavuga ko bagiye kuyerekana,hamwe na simukadi 2 bamwambuye,bagera mu ishyamba ryo mu mudugudu wa Nyakabingo,akagari ka Gatare mu murenge wa Macuba,aho bavugaga ko babihishe,hafi y’umurima w’ibisheke byinshi bihahinze.
Bahageze,aho kubyerekana batangira gushaka kurwanya abapolisi bari babaherekeje,muri uko guteza akavuyo bariruka, umupolisi arasa mu kirere ngo bahagarare baranga barakomeza bayabangira ingata, umupolisi abonye nta kindi yakora,nyine arabarasa, ni uko ibyabo byarangiye.’’
Yavuze ko aba bishwe bari basanzwe barananiranye, bateza umutekano muke ku buryo bukomeye muri uyu murenge,barajyanywe mu kigo kibagorora byarananiranye, bajyanwa Iwawa na bwo bagaruka ari ba bandi, bakomeza kujujubya abaturage,ari abajura ruharwa,uretse no mu baturanyi n’ababyeyi babo bahoraga bataka ko utuntu twose two mu nzu batubamazeho.
Yasabye abaturage kujya batangira amakuru ku gihe igihe babona insoresore nk’izo zirirwa ari imburamukoro, ku mugoroba zigatangira kwiroha mu bugizi bwa nabi, ko nk’izo mu mudugudu zitayoberana,bakazitungira agatoki ubuyobozi.
Cyane cyane ko muri aka karere ngo imirimo ihari,haba mu mirima y’ibyayi byabuze abasoromyi n’ahandi, ko nta musore cyangwa inkumi wavuga ko yabuze icyo akora ,ko abahungabanya umutekano w’abaturage bigera no kubambura ubuzima,bo batazahabwa amahwemo.
Yanavuze ko bibabaje kubona umuntu afatwa yakoze icyaha,nk’aho yakwemeye kugororwa agashaka ahubwo guhangana n’inzego z’umutekano no gutoroka,ko ukora ibyo aba arushaho gushyira ubuzima bwe mu kaga karimo no kububura burundu, nk’uko byagendekeye bariya basore,avuga ko niba hari n’ufashwe hari icyo akekwaho aba agomba kugaragaza imyitwarire myiza aho afungiye, ntiyiteze ibindi bibazo.
Nshimyumurwa Jean w’imyaka 51,umubyeyi wa nyakwigendera,avuga ko yari imfura ye mu bana 9, aho arangirije kwiga akabona iriya mirimo yamufashaga ku mibereho y’abandi bana, agasaba Leta kumuba hafi,ikamubera mu cyimbo cy’umwana we abuze amanzaganya, ikanamwunganira mu butabera agahabwa impozamarira.
Ati’’ Icyanshenguye umutima cyane ni uko bamwishe ku wa 3,ku cyumweru yari yanzaniye Fiyanse we bari kuzarushinga vuba,aje kumutwereka nk’ababyeyi twamushimye, none batuvukije ibirori by’imfura kandi umwe mu bamwishe turaturanye hano mu mudugudu wacu,undi atuye muri Macuba na bwo hafi yacu, sinibaza impamvu y’ubwo bugome,gusa bari abasore b’imyitwarire mibi cyane.
Yakoraga muri VUP akadutunga twese, agafasha bene nyima mu mashuri, ngasaba Leta kumfasha, haba mu butabera, haba no mu cyadutunga mu rugo,dore ko uretse nanjye,n’igihugu cyose yari agifitiye akamaro,yari umujyambere, n’igihugu cyose kirahombye,ariko ntibantererane rwose.’’
Amakuru avugwa ko kandi muri uyu murenge hasigayemo izindi nsoresore zigize ibihazi,aho hamaze gukorwa urutonde rw’izigera kuri 32 zibangamiye umutekano w’abaturage nk’uko bivugwa na Gitifu Mukamugema,ngo na zo zizashyikirizwa inzego z’umutekano vuba zikajya kugororwa zitarakora ishyano nk’iri.


c: text/html

text:
Iyo nyubako izatangira kubakwa muri Gicurasi 2016 ikazuzura mu mpera z’uyu mwaka, ngo izakemura ikibazo cy’ababyeyi batabonaga aho babyarira hisanzuye.
Uwimpuhwe Solange, wivuriza kuri iki kigo nderabuzima agira ati "Niyuzura bizatunezeza kuko wasangaga hari igihe ababyeyi baza kuhivuriza ari benshi, bakabura aho batwakirira, ariko ubu twizeye ko buri wese agiye kujya ahabwa serivisi zimunogeye."
Ngo izubakwa n’abafatanyabikorwa b’Akarere ka Ruhango bo muri Komini ya Landau mu Ntara ya Rhénanie Palatinat yo mu Budage.
Nsengimana Schadrack, uhagarariye Itorero ry’Abadiventisiti b’Umunsi wa Karindwi ari na ryo nyir’iki kigo, n’uwari ushinzwe abafatanyabikorwa b’Akarere ka Ruhango, Burezi Eugene, ubwo bagiranaga ibiganiro n’aba bafatanyabikorwa ku wa 11 Gashyantare 2016, bashimye umubano mwiza hagati y’abaturage ba Ruhango n’aba Landau mu Budage.
Madamu Gerlinde Rahm ushinzwe Umubano wihariye (Jumelage) hagati ya Landau n’Akarere ka Ruhango, avuga ko umubano w’impande zombi wagiye urangwa n’ibikorwa byiza bitandukanye bigamije guteza imbere imibereho myiza y’abaturage.
Akomeza avuga ko bazakomeza kugira uruhare mu bikorwa binyuranye biteza imbere ubuzima, uburezi n’imibereho myiza. bityo bakaba bagiye kubaka inzu y’ababyeyi kuri iki kigo nderabuzima. Yemeza ko inkunga yabonetse, imirimo yo kubaka izatangira muri Gicurasi 2016.
Uretse inkunga yemerewe iki kigo cya Nyarurama, aba bafatanyabikorwa bavuga ko bazakomeza gutera inkunga n’ibindi bigo, birimo ibyo basanzwe bakorana nka VTC Nzuki yo mu Murenge wa Kabagali, College Aparude yo mu Murenge wa Ruhango n’ibindi.
Ibitekerezo ( 2 )
wenda ubwo itazubakwa na Karere izuzura kuko imyaka 5 yose ishize ibintu byose byubatswe na Karere 75% ntibyarangiye: Gare yumugi wa Ruhango yanze kuzura yemwe nibyuma bayizitije batangiye kubyiba, ikigo cyorubyiruko cyanze kuzura nuwacyubakaga yambuye abantu, haribintu bubatse kurutare rwa KAMEGERI ntiwamenya ibyo aribyo niba bitarazura? umuhanda wamabuye wose warashize , Uruganda rwa Kabagali narwo ninyubako yibereye aho gusa. Nkaho babibajije abo bireba ahubwo bajya kwiyamamaza. baturage ba RUHANGO mujye mubaza Executif wa Karere aho yiyamamaza icyo yakoze abantu ntibakababeshye. ahubwo bagomba kubiryozwa
iyi nzu niyubkwe vuba na bwangu kandi dushimire abagiye kubigiramo uruhare

robotstxt: allowed

filter: keep


text:
Ibisobanuro birambuye
Ibiranga ibicuruzwa
Wall Urukuta rukomeye rwamazi yangiza polyester hamwe nidirishya rya PVC risobanutse, kurinda ibihe byose
● Siba Windows ya PVC iguha ibyiza byo kugaragara
Water Amazi ya UV hamwe nigitambara cyoroshye ntigishobora kugabanuka cyangwa kurambura - Kwishyiriraho vuba - Nta bikoresho bisabwa
Pan Panel zipered zemerera kugera kubushoferi ninzugi zabagenzi.Kuzamura inzugi kugirango byoroshye kugera kumagare yawe ya golf.
Komeza igare rya golf rifite isuku kandi ryumye mububiko
Length Uburebure bw'inzu bugera kuri 79 ", Ubugari bw'inzu bugera kuri 44"; Uburebure bwo hasi bugera kuri 88 ", Ubugari bwo hasi bugera kuri 46"
● Iyi karita ya golf ihuza abantu 4 gusa;Bikwiranye na EZ Genda, Imodoka ya Club, Yamaha igare.
Garanti yimyaka 2 garanti- Umufuka wububiko urimo.
Polyester iremereye cyane hamwe na PVC, Windows isobanutse neza ya PVC hamwe na zipper.
Kuzinga imiryango kuri buri ruhande.
Funga "J".
Umufuka utwara kubuntu urimo.


text:
Teze, Urubyiruko 23/10/2017
Mu 2008 i Nairobi muri Kenya habereye ihuriro mpuzamahanga ry’urubyiruko riteguwe n’Umuryango wa Teze na Kiliziya muri Kenya. Hagiyeyo abanyarwanda bagera kuri 260. Kubera amahano yabaye mu Rwanda abanyamahanga benshi baba bafite amatsiko y’ubuhamya bw’abanyarwanda ku byababayeho. Abenshi bumva abanyarwanda 260 bataboneka mu ihuriro nk’iryo. Abandi bakumva Abanyarwanda barihebye badashobora kugera aho abandi bari. Ni muri urwo rwego benshi mu bari baje mu ri iryo huriro bifuzaga kuvugana n’abayarwanda. Abari bategeguye iryo huriro, bishimiye cyane iryo tsinda ry’Abanyarwanda cyane ko bibwiraga ko abanyarwanda bihebye nta mizero bakifitemo.
Aha twababwira ko Umuryango wa Teze akenshi wibanda ku bihugu byagiye bigira ibibazo mu mateka ya vuba byaba ibya politiki cyangwa iby’ubukungu. Ni uburyo urubyiruko rw’isi yose ruzaba ruje kwihanganisha urubyiruko rwo mu Rwanda.
Twibutseko mu mahuriro mpuzamahanga Umuryango wa Teze wagiye utegura iry’i Nayirobi muri Kenya ryari irya mbere muri Afrika. Uretse amahuriro yo ku mugabane w’Uburayi yatangiye kubaho mu 1978, amahuriro mpuzamahanga yatangiye kubaho mu mwaka wa 2005 :
- 2005 :Indonésie Yogyakarta
- 2006 :Inde, Calcutta
- 2007 :Bolivie, Cochabamba
- 2008 :Kenya, Nairobi
- 2010 :Philippines, Manille
- 2010 :Chili, Santiago du Chili9
- 2012 : Rwanda, Kigali
Ihuriro ry’i Kigali 2012 rizaba ari irya kabiri ribereye ku mugabane wa Afrika. Nyuma y’i huriro ry’i Nayirobi abafurere b’i Taizé banyuze mu bihugu byaryitabiriye ngo barebe icyo ryamaze. Igihe bari mu Rwanda bashingiye kukuba u Rwanda rwaritabiriye cyane ihuriro rya Nayirobi bagize igitekerezo cyo kugira ihuriro mpuzamahanga i Kigali 2012.
Bitutrutse ku kamaro babonye amahuriro y’urubyiruko agira, mu nama yabo Abepiskopi Gatolika bo mu Rwanda bemeje ko Kiliziya mu Rwanda yakwakira ihuriro mpuzamahanga ry’urubyiruko yategura ifatanije n’Umuryango wa Taizé, hari kuwa 14/12/2010. Bashinga Komisiyo Ishinzwe Iyogezabutumwa mu Rubyiruko (Commission Episcopale pour la Pastorale des Jeunes) kubikurikirana.
Mu ihuriro ryabereye Rotterdam ku itariki 28/12/2010 Hatangazwa ku mugaragaro ko ihuriro mpuzamahanga ry’urubyiruko 2012 rizabera i Kigali mu Rwanda 14-18/11/2012.
Iri huriro rigamije gufasha urubyiruko mu nyota rufite yo kumenya Imana. Iri huriro rirahamagarira urubyiruko kumenya gusesengura ibimenyetso bigaragaza amizero mu bihe turimo, n’aho tuba. Iri huriro rikangurira urubyiruko kumva ko rufite inshingano zo kuba abubatsi b'amahoro n’ukwizera muri Kiliziya cyangwa mu Itorero no mu bantu muri rusange.
Iri huriro rizaba umwanya wo kuzirikana ku bwiyunge n’ubusabane hagati y’abantu. Gushyigikira ubufatanye no gutabarana hagati y’abatuye isi. Gushishikariza abato kwigiramo amizero yo kubaho no gukwirakwiza ayo mizero aho baba aho batuye. Ibyo bakabishobozwa no gukora baharanira ko isi irushaho kuba nziza no kunogera umuremyi.
Ni umwanya ku rubyiruko rwacu ndetse no ku miryango izakira urubyiruko wo kugaragaza ko u Rwanda rutazimye ko rufite icyizere cyo kubaho nk’igihugu nyuma ya Jenoside y’Abatutsi yo 1994.
Ni umwanya nanone wo kugaragaza umuco mwiza w’Abanyarwanda wo kwakira abaje babagana. Bazigira ku bandi ibyiza byinshi kandi uko bazaba bakora uko bashoboye ngo bagaragaze isura nziza y’u Rwanda bazaba bari kwitoza ibintu byiza. Ishyaka tuzashyira mu kwitegura ni imyitozo yo gutegura n’ibindi.
- Guhimbaza Kristu, we Soko y'amahoro n'ubwiyunge, dusenga, turirimba, tuzirikana mu mutuzo, kandi twungurana ibitekerezo n’urundi rubyiruko ku bijyanye n’ukwemera.
- Kumenyana n'abantu bo mu mico inyuranye y'ahandi no kumenya uko babaho.
- Gusobanukirwa Kiliziya/Itorero nk'umusemburo w'ubumwe n'ubusabane mu bantu.
- Kwakirwa mu miryango.
Turateganya gutumira urubyiruko ruturutse mu mpande zose z’u Rwanda no mu bihugu binyuranye by’isi. Bakomoka muri Kiliziya no mu matorero ya gikristu.
Tuzatumira cyane cyane urubyiruko rwo mu bihugu byo mu kerere dutuyemo, muri Afrika muri rusange ndetse no ku yindi migabane y’isi. Byumvikane ko abenshi basaga icyakabiri cy’abazaza muri iryo huriro ari abanyarwanda.
Turateganya ko hazaza hagati y’ibihumbi birindwi n’umunani by’urubyiruko rufite hagati y’imyaka cumi n’umunani na mirongo itatu.
Biteganijwe ko bahagera kuwa gatatu 14/11/2012 guhera saa kumi n’imwe zo mu gitondo bagataha ku cyumweru 18/11/2012 guhera saa sita. Bikurikije uburyo bwo kugenda bunyuranye buzaba buhari, (avions, bus)
Abaturuka ku yindi migabane bifuje kuza mbere ngo babanze bamenye u Rwanda ( Semaine d’immersion).
Urubyiruko ruzakirwa mu ngo z’abakristu n’abandi bafite ubushake. Tuzarwakira mu mu maparuwase anyuranye yo mu mujyi wa Kigali( Arikididiyosezi ya Kigali) no mu nkengero zawo, amaparuwase yo muri Diyosezi ya Kabgayi( Gihara, Kamonyi, Musambira, Gitarama na Kabgayi) ndetse na Diyosezi ya Kibungo (Rwamagana) byoroshye kugeramo kandi mu gihe kitarenze isaha.
Ibikorwa by’Ihuriro bizakorerwa ahantu habiri :
- Mbere ya saa sita urubyiruko ruzajyaruhurira aho rwakiriwe. Muri santarali, Sikilisare cyangwa
Se kuri paruwase. Bazajya basangira isengesho ( Misa aho bishoboka), n’urubyiruko n’abakristu batuye aho nyuma basure ibikorwa, ahantu hagaragaza amizero y’abahatuye.
- Saa sita urubyiruko rwose ruzajya ruhurira Gikondo-MAGERWA ahasanzwe habera imurika
Gurisha (exposition). Bafate ifunguro rya saa sita bagire isengesho n’ibiganiro mu matsinda.
Bakurikizeho ifunguro rya nimugoroba n’isengesho hanyuma batahe.
Iminsi itanu y’ihuriro ry’i Kigali 14-18/11/2012
Umunsi wa mbere : Kuwa gatatu tariki ya 14/11/2012
Saa moya – saa sita (07h00 – 12h00) : Kwakira Urubyiruko, kubatwara mu maparuwasi azabacumbikira.
Nyuma ya saa sita : Kuva mu maparuwasi bagana i Gikondo (MAGERWA).
Saa kumi n’imwe (17h00) : Ifunguro ryo ku mugoroba hanyuma isengesho rusange.
Saa moya na 45 (19h45) : Gusubira mu maparuwasi, buri wese mu muryango wamwakiriye.
Umunsi wa kabiri : Kuwa kane, tariki ya 15/11/2012
- Saa mbiri (8h00) : Isengesho rya mu gitondo muri paruwasi zizabakira rikurikirwa na gahunda yo mu gitondo : “ Gusura no guhura ibigaragaza ukwizera aho abantu batuye
Ni ugusura ibikorwa no kuganira n’abantu.
- Saa tanu (11h00): Guhaguruka mu maparuwasi cyangwa amasantarali bajya i Gikondo(MAGERWA)
- Saa Sita (12h00) : Ifunguro rikurikirwa n’isengesho rusange (harimo gusoma Ijambo ry’Imana, indirimbo zifasha kuzirikana, no guceceka bakazirikana)
- Nyuma ya saa sita : Kuganira ku Ijambo ry’Imana, kungurana ibitekerezo mu matsinda mato ku ngingo zinyuranye (Inyigisho, kuganira ku mico inyuranye)
- Saa kumi n’imwe (17h00) : Ifunguro ryo ku mugoroba hanyuma isengesho rusange.
- Saa moya na 45 (19h45) : Gusubira mu maparuwasi, buri wese mu muryango wamwakiriye.
Umunsi wa gatatu : Kuwa gatanu, tariki ya 16/11/2012
- Saa mbiri (8h00) : Isengesho rya mu gitondo muri paruwasi zizabakira rikurikirwa na gahunda yo mu gitondo : “ Gusura no guhura ibigaragaza ukwizera aho abantu batuye
Ni ugusura ibikorwa no kuganira n’abantu.
- Saa tanu (11h00): Guhaguruka mu maparuwasi cyangwa amasantarali bajya i Gikondo(MAGERWA)
- Saa Sita (12h00) : Ifunguro rikurikirwa n’isengesho rusange (harimo gusoma Ijambo ry’Imana, indirimbo zifasha kuzirikana, no guceceka bakazirikana)
- Nyuma ya saa sita : Kuganira ku Ijambo ry’Imana, kungurana ibitekerezo mu matsinda mato ku ngingo zinyuranye (Inyigisho, kuganira ku mico inyuranye)
- Saa kumi n’imwe (17h00) : Ifunguro ryo ku mugoroba hanyuma isengesho rusange.
- Saa moya na 45 (19h45) : Gusubira mu maparuwasi, buri wese mu muryango wamwakiriye.
Umunsi wa kane : Kuwa gatandatu, tariki ya 17/11/2012
- Saa mbiri (8h00) : Isengesho rya mu gitondo muri paruwasi zizabakira rikurikirwa na gahunda yo mu gitondo : “ Gusura no guhura ibigaragaza ukwizera aho abantu batuye
Ni ugusura ibikorwa no kuganira n’abantu.
- Saa tanu (11h00): Guhaguruka mu maparuwasi cyangwa amasantarali bajya i Gikondo(MAGERWA)
- Saa Sita (12h00) : Ifunguro rikurikirwa n’isengesho rusange (harimo gusoma Ijambo ry’Imana, indirimbo zifasha kuzirikana, no guceceka bakazirikana)
- Nyuma ya saa sita : Kuganira ku Ijambo ry’Imana, kungurana ibitekerezo mu matsinda mato ku ngingo zinyuranye (Inyigisho, kuganira ku mico inyuranye)
- Saa kumi n’imwe (17h00) : Ifunguro ryo ku mugoroba hanyuma isengesho rusange.
- Saa moya na 45 (19h45) : Gusubira mu maparuwasi, buri wese mu muryango wamwakiriye.
Umunsi wa gatanu : Kuwa cyumweru, tariki ya 18/11/2012
- Saa mbiri (8h00) : Guhimbaza icyumweru mu maparuwasi n’amasantarali yabakiriye.
- Saa Sita (12h00) : Gutaha.


text:
Ibisobanuro birambuye
Ibiranga ibicuruzwa
Ibiranga:
Accessories Ibikoresho by'abayobozi Saddle imbere yimodoka yimbere hamwe nigice cyihariye kidafite uruhande rwiza kuburyo buhuye nibinyabiziga byinshi, kabone niyo byashyizwe mumifuka yindege hamwe nintoki, ntakibazo cyaba kiri inyuma cyangwa intebe yinyuma yinyuma.
● Ifasha kurinda intebe yawe kwirinda isuka nibishobora kubaho
Fabric Imyenda ikomeye kandi iramba ya sofa ituma imashini imesa.
Installation Kwiyoroshya byoroshye, nta mpamvu yo gukuramo umutwe, gusa shyira intebe yimodoka ku ntebe, shyiramo flake ya feri kugirango ukingire igifuniko kugirango wirinde kugenda byoroshye, umutekano wa velcro hamwe nudushumi hamwe nimishumi.Ibyo aribyo byose, urangiza kwishyiriraho muminota mike.


text:
Abagenzi bijunditse abakomvuwayeri kubera igiceri cya 20RWf
Abakorera ingendo mu muhanda Musanze-Cyanika barinubira ko iyo bishyuye amafaranga y’urugendo badasubizwa igiceri cya 20RWf gisaguka ku yo baba batanze.
Ubusanzwe urugendo rwo mu muhanda wa kaburimbo Musanze-Cyanika rwishyurwa 480RWf mu modoka zitwara abagenzi.
Ibyo bituma benshi mu bagenzi bishyura inoti ya 500RWf, bagategereza kugarurirwa igiceri cya 20RWf gisaguka.
Ariko abakorera ingendo muri uwo muhanda bahamya ko abakomvuwayeri (Convoyeur) batajya babasubiza icyo giceri.
Nyamara ngo ibiciro by’ingendo biba byanditse mu modoka, bigaragaza ko Musanze-Cyanika ari 480RWf.
Abaturage bavuga ko ubwo ari ubujura bakorerwa. Bahamya ko niyo bagerageje kuyasaba babarenza aho bagombaga guhagarara ngo bagiye kuyabashakira ibintu bafata nk’agahimano; nkuko Nsanzabahire Martin, umwe mu bagenzi abivuga.
Agira ati “Ujya mu modoka wajya kwishyura ugatanga amafaranga 500 nta kukugaruriza, wamubwira ‘uti ngarurira ngo ntayo mfite.
Ariko nanone wamubwira uti mfite amafaranga 480 yaba adafite abantu akagutwara yaba abona abagenzi ari akangari (benshi) ati ‘vamo nitwarire aba mafaranga 500, abayibye amafaranga menshi.”
Mugenzi we Mukeshimana Claudine avuga ko aba komvuwayeri babatwara amafaranga 20 kandi nyamara hari byinshi yabafasha mu ngo zabo.
Agira ati “Badutwara amafaranga 20 kandi harimo ikijerekani cy’amazi kuko ugiye kuvoma nta giceri ufite bataguha mazi.
Hari n’igihe uba ugiye gushaka utuntu mu mugi two gucuruza ugasanga wenda ibintu byuriye ukagira n’itike watanze, nayayandi bagutwaye 20, ugasanga ibihombo biriyongereye.”
Kubona igiceri cya 20 RWf biragoye
Umwe mu bashoferi, utifuje ko amazina ye atangazwa, yemeza ko badakunze gusubiza abagenzi igiceri 20RWf kuko kukibona bigoye. Ikindi ngo nuko bamaze kumenyereza abagenzi ko urugendo ari 500RWf.
Akomeza avuga ko hari igihe babanza guteguza abagenzi ko urugendo ari 500RWf kuburyo utayafite badashobora kumutwara.
Gusa ariko yemera ko abakomvuwayeri babigiramo ubushake buce bwo gushaka ibiceri bitewe n’inyungu babibonamo.
Yongeraho ko iyo umugenzi yanze kuva kw’izima bamusubiza igiceri cya 50RWf. Ariko ngo akenshi ntibakunze kubikora kugira ngo bidatuma n’abandi bagenzi babisaba.
Umuhanda Musanze-Cyanika unyura mu Karere ka Musanze n’aka Burera, ugakomeza ku mupaka wa Cyanika uhuza u Rwanda na Uganda.
Imodoka zitwara abagenzi zizwi nka “Twegerana” ziri mu ishyirahamwe ritwara abagenzi ryitwa RFTC nizo abagenzi bashyira mu majwi ko abakomvuwayeri bazo batajya babagarurira.
Twagerageje kuvugisha Ndamage Parfait, umuyobozi wa RFTC, mu ntara y’amajyaruguru, atwitaba rimwe avuga ko agiye gushaka ibyo asubiza. Izindi nshuro twongeye kumuhamagara ntiyatwitabye.
Ibitekerezo ( 2 )
baraturembeje kbs
ibi abagenzi turabikorerwa bamwe tukabyirengagiza ariko bikanatubabaza tukanga gutonganira 20f "ARIK’IBI BYEREKANA KO ABISHYUZA BATUBAH’UMUTUNGO W’ABAGENZI BABONYE N’UKO BABAHUGUZ’IBINDI BABIKORA"


text:
AMASOMO:
Intu 2, 42-47
Zab 118 (117 )
1 Pet 1, 3-9
Yh 20, 19-31
ISOMO RYA MBERE
Isomo ryo mu gitabo cy’Ibyakozwe n’Intumwa (Intu 2, 42-47)
Mu ntangiriro ya Kiliziya, 42abakristu ba mbere bahoraga bashishikariye kumva inyigisho z’Intumwa, gushyira hamwe kivandimwe, kumanyurira hamwe umugati no gusenga. 43Abantu bose bagiraga ubwoba kubera ibitangaza n’ibimenyetso bikomeye byakorwaga n’Intumwa. 44Abemera bose bari bashyize hamwe, n’ibyo batunze byose bakabigira rusange.45Bagurishaga amasambu yabo n’ibintu byabo, bose bakagabana ikiguzi cyabyo bakurikije ibyo buri muntu akeneye. 46lminsi yose bashishikariraga kujya mu Ngoro y’Imana bashyize hamwe, bakamanyurira umugati imuhira, bagasangira mu byishimo no mu bwiyoroshye bw’umutima. 47Basingizaga Imana kandi bagashimwa n’abantu bose ; nuko Nyagasani akagwiza uko bukeye umubare w’abacunguwe.
Iryo ni Ijambo ry’Imana.
ZABURI (Zab 118 (117), 1.4, 13-14, 19.21, 22-23, 24-25)
Inyik/ Urukundo rwe ruhoraho iteka !
Cyangwa: Alleluya.
Nimusingize Uhoraho kuko ari umugwaneza,
Kandi urukundo rwe rugahoraho iteka !
Abatinya Uhoraho nibabivuge babisubiremo,
bati «Urukundo rwe ruhoraho iteka !»
Bashatse kumpirika ngo bangushe,
ariko Uhoraho arantabara.
Uhoraho ni we mbaraga zanjye n’icyivugo cyanjye ;
Ni we nkesha agakiza kose !
None nimunkingurire imiryango nyabutungane,
Maze ninjire nshimire Uhoraho !
Reka ngusingize Nyagasani, kuko wanyumvise,
maze ukambera umukiza !
Ibuye abubatsi bari barajugunye,
ni ryo ryahindutse ibuye ry’indemyanzu !
Uhoraho ni we wagennye ko biba bityo,
maze biba agatangaza mu maso yacu.
Nguyu umunsi Uhoraho yigeneye :
nutubere umunsi w’ibirori n’ibyishimo.
Emera Uhoraho, emera utange umukiro !
Emera Uhoraho, emera utange umutsindo !
ISOMO RYA KABIRI
Isomo ryo mu ibaruwa ya mbere ya Mutagatifu Petero Intumwa (1 Pet 1, 3-9)
3Nihasingizwe Imana Se w’Umwami wacu Yezu Kristu, kuko yagiriye impuhwe zayo z’igisagirane maze ikaduha ubugingo bushya, kugira ngo tugire amizero ahamye dukesha izuka rya Yezu Kristu mu bapfuye, 4no kugira ngo dutunge umurage udashobora gushanguka, kwandura cyangwa guserebera ari wo ubazigamiwe mu ijuru, 5mwebwe abo ububasha bw’lmana buragirishije ukwemera, kugeza ubwo umukiro wabateguriwe uzigaragariza mu bihe byagenwe by’imperuka.
6Nimwishime kandi munezerwe, kabone n’ubwo mukigomba mu gihe gito kubabazwa n’amagorwa y’amoko yose. 7Uko zahabu bayiyungururisha umuriro, ni na ko bya bigeragezo bigenewe gusukura ukwemera kwanyu gutambukije kure agaciro iyo zahabu y’akanya gato, kugira ngo nikumara guhama kuzabaheshe ibisingizo, ikuzo n’icyubahiro, igihe Yezu Kristu azaba yigaragaje. 8Koko ni We mukunda mutamurora, mukamwemera mutarigeze mumubona ; akaba ari na cyo gituma mwasazwe n’ibyishimo bitagira ivugiro kandi by’agatangaza, 9kuko mwashyikiriye igihembo cy’ukwemera kwanyu, ari cyo umukiro wanyu.
Iryo ni Ijambo ry’Imana
IBANGONDIRIMBO RIBANZIRIZA IVANJILl (Yh 20, 29)
Alleluya Alleluya.
Tomasi yabonye Nyagasani : aremera.
Hahirwa abemera batabanje kwirebera.
Alleluya.
IVANJILI
Amagambo yo mu Ivanjili Ntagatifu uko yanditswe na Yohani Mutagatifu (Yh 20, 19-31)
Nyuma y’urupfu rwa Yezu, 19kuri uwo munsi wa mbere ku cyumweru nimugoroba, inzugi z’aho abigishwa bari bateraniye zari zikinze, bitewe no gutinya Abayahudi. Nuko Yezu agira atya araza, ahagarara hagati yabo arababwira ati «Nimugire amahoro.» 20Amaze kuvuga atyo abereka ibiganza n’urubavu rwe. Abigishwa babonye Nyagasani, ibyishimo birabasaga. 21Yezu yongera kubabwira ati «Nimugire amahoro. Nk’uko Data yantumye, nanjye ndabatumye.» 22Amaze kuvuga atyo abahuhaho, arababwira ati «Nimwakire Roho Mutagatifu. 23Abo muzakiza ibyaha bazabikizwa, abo mutazabikiza bazabigumana.»
24Tomasi umwe muri ba Cumi na babiri witwaga Didimi, we ntiyari kumwe na bo igihe Yezu aje. 25Nuko abandi bigishwa baramubwira bati «Twabonye Nyagasani.» Naho we arababwira ati «Nintabona mu biganza bye umwenge w’imisimari, kandi nindashyira urutoki rwanjye mu mwenge w’imisimari, n’ikiganza cyanjye mu rubavu rwe sinzemera.»
26Hashize iminsi munani, abigishwa na bwo bari bikingiranye mu nzu, noneho Tomasi ari kumwe na bo. Yezu agira atya aba ahagaze hagati yabo, inzugi zikinze, arababwira ati «Nimugire amahoro.» 27Hanyuma abwira Tomasi ati “Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi, uhubwo ube umwemezi” 28Tomasi amusubiza avuga ati «Nyagasani, Mana yanjye !» 29Yezu aramubwira ati «Wemejwe n’uko umbonye; hahirwa abemera batabanje kwirebera.»
30Yezu yongeye guha abigishwa be ibindi bimenyetso byinshi, bitanditse muri iki gitabo. 31lbi byanditswe ari ukugira ngo mwemere ko Yezu ari Kristu, Umwana w’lmana, no kugira ngo nimumwemera mugire ubugingo mu izina rye.
Iyo ni Ivanjili Ntagatifu
Ingingoremezo: “Dore ibyiza byo kuguma hamwe”.
Muvandimwe, guma hamwe. Amasomo yo kuri iki cyumweru aradufasha kuzirikana ku “ibyiza byo kuguma hamwe”. Mu isomo rya mbere twumvise Kiliziya yo mu intangiriro uko abakristu bari bunze ubumwe, ubuzima bwabo bwari bushingiye ku nkingi enye : kumva inyigsho z’intumwa, gushyira hamwe kivandimwe, kumanyurira hamwe umugati n’isengesho. Inshuti nyanshuti zisangira akabisi n’agahiye, zigasangira imibabaro n’ibyishimo, nibyo Petero ari gutwibutsa kandi adukomeza mu isomo rya kabiri tukamenya kwihanganira amagorwa twizera Yezu Kristu wazutse kuko aduhora hafi. Ni koko abashyize hamwe Imana irabasanga, Nyagasani ati aho babiri cyangwa batatu bateraniye banyambaza mba ndi hagati yabo. Yezu aradusura igihe duteraniye hamwe, turamubona uyu munsi abonekara intumwa ze zari ziteranye ari ku cyumweru ziri hamwe ndetse kubera impuhwe ze akaza kugaruka agirira Tomasi wari wasibye ; ngibi ibyiza byo kuguma hamwe tugiye kurebera mu ngingo eshatu : Guma hamwe n’abandi, guma iwawe no kuba magirirane.
Ingingo ya mbere: Guma hamwe n’abandi. Abantu bakora umwuga umwe, abantu biga hamwe, abantu babana hagati yabo bakunze kugirana imvugo bakoresha ku buryo ubagezemo bashobora kuvuga bakakuzimiza yewe bakaba banakugurisha nk’unko dukunze kubivuga! Hari imvugo y’abasisikari, abaganga, abanyeshuri, abashoferi,… N’iyo utahoze mu bandi hari byinshi bigucika; rero nibyo byabahye kuri Tomasi igihe Yezu abonekeye abandi we adahari, ubwo hari ku cyumweru bateranye, Yezu araza arabasuhuza ati nimugire amahoro, bamubonye ibyishimo birabasaga, abaha n’ubutumwa, ububasha bwo gukiza ibyaha, gutanga isakramentu ry’imbabazi “Nimwakire Roho Mutagatifu, abo muzakiza ibyaha bazabikizwa, abo mutazabikiza bazabigumana” ngubu ubutumwa bukomeye Yezu wazutse aha intumwa ze, ubutumwa bw’umusaserdoti, kunga abantu n’Imana, gukiza ibyaha mu izina rya Yezu ibi ni byo bitera ibyishimo, kugirirwa imbabazi na Yezu. None dore Tomasi ibi byishimo ntibimugezeho ariko Yezu kubera impuhwe ze kandi no muri wa mugambi w’uko nta n’umwe azazimiza mbese bose akababumbira hamwe, Yezu yagaruye Tomasi mu bandi noneho yongera kugaruka ngo nawe amuhe ku byishimo kandi abonereho no gukomeza ukwemera kwa benshi. Ibyishimo byo kuba hamwe n’abandi biterwa n’uko Yezu ahari, ahari urukundo n’umubano Imana iba ihari. Nawe Mukristu, mu gusengera hamwe n’abandi “prière communautaire” n’izindi gahunda za rusange, Yezu arifuza ko waba Byishimo, Mahoro na Gisubizo cy’abandi, aho muhurira muri “communauté”, ntukabere abandi umuzigo, ntukabe Kibazo.
Ingingo ya kabiri: Guma iwawe. Tomasi ntabwo ari umuhakanyi n’ubwo yagize ingorane agakerererwa ikoraniro ariko ugushidikanya kwe gushingiye ku gusobanuza ngo gusobanukirwa kugirango ukwemera kwe gukomere ajye yamamaza ibyo nawe ubwe yemera. Nawe ubwe arahamya ko yiboneye Yezu ati “Nyagasani Mana yanjye”
possible following appropriate education, including1 2 3 4 53. When you attempted intercourse, how often were buy cialis usa.
Ingingo ya gatatu: Abantu ni magirirane: Iyo washoboye kugumana n’abandi ukaguma iwawe: gusengera hamwe no gusenga by’umwihariko, imbuto nziza byera ni ukuba magirirane, ukumva ko ibyo ufite byiza wabisangiza abandi mbese nk’aba bakristu ba mbere “abemera bose bari bashyize hamwe n’ibyo batunze byose bakabigira rusange, bagurishaga amasambu yabo n’ibintu byabo bose bakagabana ikiguzi cyabyo bakurikije ibyo buri muntu akeneye”. Ubu se muri iki gihe Yezu aradusaba ko ufite amamodoka atanu ayazana agashyira hamwe n’umworozi w’inkoko eshanu bakavanga n’umucuruzi w’amaduka na Hoteli, ubwo n’ufite indege nawe akibwiriza, hamwe n’umuhinzi wejeje ibiro mirongwitanu by’ibishyimbo ngo bose abakire n’abakene bakusanyirize hamwe bagabure bugenge ikivuyemo nk’abakristu? Ahh! Uyu mwitozo muri kwagushaka kwikubira no kuba nyamugendaho, abafite bike nk’abakene babyishimira cyane, ariko abakire ntibabyemera! Ngiyo impavu yo kuba magirirane, sosiyete zacu, kandi byahozeho habamo abakire n’abakene, abakomeye n’aboroheje ariko ukamenya ko muganga akenera mwarimu, mwarimu agakenera umucuruzi, umucuruzi agakerena umworozi, umukire agakenera umukene ntawe udakenera ubufasha bw’undi, nuko rero gushyira hamwe ntabwo ari ukugabura bugenge ahubwo ni ukumenya icyo buri wese akeneye nk’abakristu bambere.
Umugabo w’umukire buri mwaka yari afite umuco mwiza wo guha abakene ubunani noneho umunsi umwe ajya mu giturage cya kure atwaye ibiribwa n’amafranga byo gufashisha abakene no kubaha ubunani arangije kubagaburira arataha ageze mu nzira ku rugo abona abana bari bari kuboroga kubera inzara, nyina yabuze uko abahoza; wa mugabo biramubabaza cyane yicuza uburyo atababonye kare agifite icyo kubaha nuko afata inkweto yari yambaye arazigurisha agenda n’ibirenge abamubonye bakagira ngo ni sporo arimo nuko rwa rugo narwo ararufungurira. Hashize igihe kirekire wa mugabo aza gufatwa n’uburwayi bw’impyiko, zombi zaraboze bashakisha hose uwamutabara akamuha impyiko imwe baraheba; mu gihe agiye gupfa haza umusore yemera kumuha impyiko imwe, wa mugabo amaze gukira ashaka kugororera wa musore ariko wa musore aramubwira ati nijye wo kukugororera, uribuka igihe wagurishaga inkweto wari wambaye ngiye gupfa kubera inzara, mama yabuze uko agira ninjye wagaburiye none narakuze, ndacyariho, Imana izaguhembe ijuru! Bakristu, burya inabi iragukurikira naho ineza ikagutanga imbere. Ikizemeza Imana n’abantu ko usenga, gusengera hamwe n’abandi no gusenga by’umwihariko ni imbuto uzera, mu isengesho, nta kabuza Imana ikwereka umukene, umushonji, imbabare, impfubyi, ugiye gupfa kugira ngo wowe ubwawe umuhe, umufashe, umutabare . Nuko rero twe dusenga, tukaba abakristu abandi ntibakaburare duhari, abandi ntibakagire icyobabura kandi duhari. Mugire amahoro!
Padiri MASUMBUKO Ladislas wa Diyosezi ya Cyangugu.


text:
Ubuhamya
Ibice bimwe byakuwe mu buhamya bwafashwe n’abacitse ku icumu n’abahoze ari abajenosideri Ubu bushakashatsi bwanditse amasaha menshi cyane yo gufata amashusho. Dore guhitamo ibi biganiro byafashwe amajwi bigamije gutanga igitekerezo, binyuze mu mashusho, kuburyo bwakoreshejwe n’iperereza kugira ngo akore iperereza rye. Hazabaho ikiganiro ku giti cye n’uwacitse ku icumu, ikindi n’uwahoze ari umujenosideri, ndetse no kwiyubaka byakozwe mu murima hamwe n’uwahoze ari umujenosideri. Dutangirana no guha icyubahiro umwe mu bayobozi bakuru b’abirwanagaho mu Bisesero.
• Gushimira Simeon Karamaga:
Simeon Karamaga, umwe mu bayobozi bakuru b’abaturage ba Bisesero barwanyije jenoside yakorewe abatutsi mu Rwanda, yadusize muri Gicurasi 2020. Mu rwego rwo guha icyubahiro uyu muntu ukomeye, dore igice cyakuwe mu kiganiro yakoreyeyo imyaka icumi kandi aho avuga uburyo abazungu bagize, hagati muri Gicurasi 1994, baza gushyigikira ingufu za jenoside kubera ubwicanyi bukomeye bwo kurwanya abatutsi. Simeon Karamaga yari umuyobozi wungirije ushinzwe kurwanya abicanyi b’interahamwe. Ubutwari n'ubwenge bwe byatumye abasivili ibihumbi icumi b'Abatutsi bateraniye i Bisesero kurwana ibyumweru batagira imbunda imbere y'ibitero bya ba jenosideri. Ku buryo aba nyuma nta kundi bari kubigenza uretse guhamagarira abasirikare b'abazungu bitwaje intwaro zikomeye ngo bafate iri tsinda rya nyuma ryo kurwanya jenoside. Ku ya 12 Gicurasi 1994, Simeon Karamaga yabonye abo basirikare b'abazungu bifatanya n'abicanyi babo kugira ngo bategure igitero cya jenoside bukeye. Kwiruka kugira ngo bakize uruhu rwabo, ntabwo abarokotse bose b'Abatutsi babonye aba basirikare icumi, makumyabiri cyangwa mirongo itatu b'abazungu mu gitero gikomeye cyahuzaga ibihumbi n'ibihumbi bya bajenosideri. Ariko abarokotse benshi bababonye bemeza ko aba bazungu bagize uruhare rugaragara, ku ya 13 Gicurasi, mu bwicanyi bwakorewe abatutsi barenga 40.000 i Bisesero. Intwaro zikomeye zo gutinyuka guhangana n'abasivili barwana n'amaboko yambaye ubusa niyo nzira yonyine ya jenoside yatsinze abo bagabo n'abagore badasanzwe. Nintambara y’ubutwari yo kurwanya ubugwari, icyubahiro cyo kurwanya agasuzuguro, urugamba aho abatutsi ba Bisesero aribo batsinze bikomeye mu bijyanye n’ubumuntu, mu bihe bidashira.
• URUGERO RW'IKIGANIRO CY'UMUNTU N’UWAHOZE ARI UMUJENOSIDERI:
Jean Ngarambe avuga ko yagiye, ku ya 12 Gicurasi 1994, i Mubuga aho yari azi ko azabona abasirikare b'u Rwanda. Icyakora, bari abasirikare b'Abafaransa yatunguwe no guhurirayo nabo. Yabanje kugenwa guherekeza abasirikare b'Abafaransa mu cyerekezo cya Bisesero, usibye ko nyuma yaje kubona ko atazi igifaransa. Jean avuga ko bukeye bwaho ku ya 13 Gicurasi, yagiye i Bisesero kwica abasivili b'Abatutsi ari kumwe n'abasirikare b'Abafaransa. Ubu buhamya bwakusanyijwe na Serge Farnel ku ya 30 Mata 2009 i Mubuga. Mbere yo kwandikwa mu gitabo "U Rwanda, ku ya 13 Gicurasi 1994. Ubwicanyi bw’Abafaransa?", Inyandiko mvugo y’iki kiganiro, kimwe n’ibindi biganiro byose, yagenzuwe neza uhereye ku buhinduzi bwa mbere mu Kinyarwanda no mu gifaransa.
• URUGERO RWA RWO KWIYUBAKA KWAFASHWE AMAFOTO:
Raphaël Mageza avuga uburyo, ku ya 13 Gicurasi 1994, yagize uruhare mu kurangiza abasivili b'Abatutsi bahungiye ku musozi wa Nyiramakware, kandi bakomeretse mbere n'amasasu y'abasirikare b'abazungu bari bahagaze ahateganye, ku musozi wa Mumubuga. Ubu buhamya bwakusanyijwe na Serge Farnel ku ya 16 Gashyantare 2010 ku musozi wa Mumubuga. Mbere yo kwandikwa mu gitabo "U Rwanda, ku ya 13 Gicurasi 1994. Ubwicanyi bw’Abafaransa?” Inyandiko mvugo y’iki kiganiro, kimwe n’ibindi biganiro byose, yagenzuwe neza uhereye ku buhinduzi bwa mbere kugeza indege ya Kinyarwanda mu gifaransa.
• URUGERO RW'IKIGANIRO CY'UMUNTU WAROKOTSE CY'ISAHA ??N’IMINOTA 45’
Ubuhamya bwa Adrien Harolimana bwakusanyijwe na Serge Farnel ku ya 22 Mata 2009 i Kibuye. Adrien asobanura by'umwihariko uko we, ku ya 12 Gicurasi 1994, yabonye imodoka y'abasirikare b'abazungu banyura mu muhanda, mu gihe yari ku musozi wa Gitwa (Bisesero). Kwiyubaka ahabereye ku ya 12 Gicurasi 1994 byasobanuwe muri ubu buhamya byakozwe kandi bifatwa amashusho ku ya 30 Mata 2009. Mbere yo kwandikwa mu gitabo "Rwanda, ku ya 13 Gicurasi 1994. Ubwicanyi bw’Abafaransa?", Inyandiko mvugo y'iki kiganiro, kimwe n'ibindi biganiro byose, yagenzuwe neza kugira ngo ihindurwe bwa mbere kuva Kinyarwanda ihindurwa mu Gifaransa. Iki kiganiro ni kimwe mubiganiro byambere byahinduwe n’umusemuzi utabigize umwuga. N’umukameramani wari ushinzwe gufata amashusho y'ibiganiro bitandukanye mu nama nyunguranabitekerezo yabereye i Kigali. Umushakashatsi yari umwe mu batanze ibiganiro muri iyi nama maze asaba uwamufotoraga kumuherekeza kugira ngo atange ubuhamya. Ubu buhamya bwakusanyijwe na Serge Farnel ku ya 22 Mata 2009 mu cyumba cyo mu rugo Saint-Jean, hoteri iherereye i Kibuye, kandi itegereje ikiyaga cya Kivu.


text:
Ingingoremezo : « Yezu ubishatse wankiza ». Isomo rya 1 : Abalevi 13,1-2.45-46. Zaburi 31 (32)1-2,5ab,5c.11. Isomo rya 2 : 1Korinti 10,31-11,1. Ivanjili Mariko 1, 40-45.
Uri muzima Yezu uri muzima kandi urakiza nta ndwara n’imwe ibaho yakunanira, nanjye Yezu ubishatse wankiza ! Kuri iki cyumweru turazirikana abarwayi b’isi yose (journée mondiale des malades), twiyibutsa ko nta n’umwe ku isi utarwaye, icyo turushanwa ni ukuremba no kubigaragaza: utarwaye ku mubiri bigaragara, arwaye kuri roho hatagaragara ; aya masomo yaduhaye urugero rw’indwara yakunze kugaragara mu isezerano rya kera « ibibembe », ububi bwayo bushingiye mu guhabwa akato. Abahanga mu kuvura abarwayi bemeza ko kwita ku murwayi ukamuba hafi bimukiza vuba kuko bimuremamo icyizere (espérance) naho abagome bo bakemeza ko uburyo bwo guhuhura umurwayi agapfa vuba ari ukumuha akato ntabone abamwegere, ibyo bimutera kwiheba vuba (désespoir) no kwivumbura kuko nyine yumva atakiri uw’abazima ! Bene aho hantu hari ukwiheba, kuri Shitani ni tombora bimeze nk’intete y’igishyimbo iguye mu ifumbire y’imborera, Shitani ahita afatiraho nibwo uzasanga hari abiyahuye (suicide et euthanasie), abantu bihebye baratuka Imana, abandi bataye ukwemera kubera agahinda ngibyo ibibemebe guhabwa akato, kwigunga. Bana b’Imana, uziko arwaye nakomere, ahumure Yezu aje atambagire mu muhanda, mu nzira, mu bitaro, mu ngo iwacu tumwinginge tuti « Yezu ubishatse najye wankiza ».
Ese ibibembe, Corona virus n’ibyaha bipfana iki ? Mu isomo rya mbere turumva amabwiriza agomba kugenga umubembe aganisha mu gushyirwa mu kato bati umubembe yambara imyenda y’ibishwangi ntasokoze umusatsi we ndetse n’ubwanwa bwe akabupfuka ubundi kandi aho ageze agomba kurangurura ijwi ati uwahumanye, uwahumanye ubundi azature ukwe, ako kantu « azature ukwe » kararyana babyeyi nta we utifuza kugumana n’abandi ; ni nko muri iki gihe urwaye Corona ahabwa akato akajya ahawenyine ; cyakora bantu dutuye isi duce bugufi dupfukame dusenge : iki cyago Sekibi Corona, Imana iyicishe kure y’ingando bityo twifatikanye n’uyu muririmbyi wa zaburi dutakambe tuti Nyagasani ntiwibagirwe induru y’abanyabyago. Ni koko Mana turi abanyabyaha ariko tuzi ko wanga icyaha ugakunda umunyabyaha, wanga Covid ugakunda abarengana, abarwayi, umva isengesho ryacu muri iki gihe Covid itwibasiye aho Inzu, Kiliziya yawe itagikandagirwamo n’abayikandagiyemo bakagira ubwoba n’igihunga, wumve isengesho ry’abawe bari muri aka kato ka guma mu rugo, udutabare Mana Mubyeyi wacu. Nuko rero bana b’Imana ubuzima ni urugamba, n’ibibembe, Corona ni urugamba tugomba kurwana mpaka dutsinze kubera Imana ! Aho turi hose haba muri guma mu rugo cyangwa guma mu karere cyangwa guma mu cyumba hose ujye ukora ku buryo uhabana n’Imana, uhakorere icyo Imana ishaka, hagufashe gutunganira Imana bityo nk’abanyantege nke, tuzaba twumviye inama Pawulo mutagatifu yaduhaye mu isomo rya 2 abinyujije I Korinti ati igihe murya n’igihe munywa, icyo mukoze cyose mujye mugikorera guhesha Nyagasani ikuzo. Amen ! Icyampa rwose nanjye ngo ngire ubutwari mu gihe ndi mu bigeragezo by’uburwayi bwanze gukira, ibibazo byanze gukemuka, muri iyi Covid njye nshobora kuba ndiho nkora ugushaka kw’Imana buri munsi nta kudohoka, ninginge Yezu nk’uyu mubembe twumvise mu ivanjili nti Yezu ubishatse wankiza. Twibuke ko ibyo Imana idukorera byose biba biri mu mugambi wayo mwiza wo kudukiza no kutugirira neza, ntibihagije rero kungikanya amasengesho twotsa Imana igitutu ngo idukize ku mubiri dore ko byose ibikora ku bushake bwayo rero ntabwo Imana idukunda kuko turi beza ahubwo tuba beza kuko Imana idukunda, bityo nunasenga uri gusaba, mu kurangiza ujye wongeraho uti Mana ugushaka kwawe abe ariko gukorwa ; kubera kwicishabugufi agapfukama, uyu mubembe ati Yezu ubishatse wankiza, Yezu amugiriye impuhwe arambura ukuboko ati ndabitse kira ! Urakoze Yezu kudukiza !
Umunsi umwe umwana yigeze guca umufuka w’avoka hari mu gihe cy’inzara, mugenzi we aramubwira ati rero kugira ngo zishye vuba tuziryeho tutarapfa ufate nke uzijombe agashinge ugende uzitobagura nk’uko njya mbigenza ku ipapayi ikabyuka yahiye, wa mwana yumvira iyo nama, abyutse mu gitondo cya kare asanga udusimba twagiye dutonda ha handi mu twenge yari yari yatoboye nitwo turi kuzinyunyuza zimwe yazikoraho akumva zisa n’izihiye, izindi yaziryaho akumva zibishye ; ku wundi munsi agiye kureba asanga wa mufuka wose waboze kuko nyine zahiye vuba noneho huzuyemo udusimba iryaguye, wa mwana ahamagara mugenzi we ati kuki wanshutse ngo ntobagure avoka zanjye none umufuka wose nkaba nywujugunye kubera ko zose zaboze ? Undi aramusubiza ati pfa kigabo ! Babyeyi ushaka ibyihuse arahendwa, uko itungo risigaye rivuka byihuse bagahita bari kuza byihuse ngo barirye byihuse, ni nako ingaruka z’iyo mikurize yuzuye amakemwa rizateza ibibazo mu yindi minsi iri imbere, uko umwana kubera inzara atobagura avoka ngo ishye vuba aho gushya ikabora ikuzura n’udusimba, (parasites) ntibe igikemuye cya kibazo cy’inzara ni nako umuntu kubera irari ashaka kurikemura vuba na bwangu akitobagura, bikarangira yihamagariye ibisimba wa mubiri ugapfa ubusa kubera ibirwara yiteje ngo yashakaga gukemura irari ! Ya mvugo igira iti hutihuti ibyara ibihumye ! Utwo twuma tujomba Avoka ngo ishye vuba vuba twayigereranya n’icyaha, icyaha umuntu akora yihuta mu minota mike ukishimisha, ukajya mu iraha ry’isi ariko nyuma ingaruka zacyo zirasharira, ziza zigiye kukuboza, utitonze kwa kwezi gusoza Ukuboza kukazaboza umubiri wawe, ukazasoza uri ikibore, nta kamaro, ngubwo ububibi bw’icyaha kigaragara inyuma nk’aho kiryoshye by’akanya gato ariko igihe kinini ukazakimara usharira ; twa dusimba twonona avoka ni izo nkomere,za virus, corona udutobore cyangwa utwobo Shitani yagiye acamo azanye umuvumo, izo ntoboro zikakuvutsa imigisha y’Imana kakahava, uko ibibembe na Covid bitujyana mu kato ni nako icyaha kitujyana mu kato tugahunga Imana. Ese njyewe ntaho natoboye ku mubiri wanjye none udusimba tukaba twaratangiye kuza kuhanyunyuza, « Yezu ubishatse wankiza ». Ibibembe bishushanya ibyaha dukora tugacumurira Imana. Nk’uko ibimbe byaheshaga ubirwaye akato ntiyongere gusabana n’abandi ni nako icyaha kitujyana kure y’abavandimwe n’Imana. Icyaha kigira ingaruka ahantu hatatu: ku Mana, ku bandi no kuri wowe ubwawe. Hari ibintu bibiri muvandimwe tuzirikana ku cyaha: ubugome bw’icyaha n’impuhwe z’Imana. Niba ushaka gutinya icyaha no kucyirinda umenye ko iyo ugikoze ari nk’inkota uba ujombye mu mutima w’Imana, ubukana bw’icyo cyaha nibwo bugi bw’iyo nkota, ngaho nawe ishyire mu mwanya w’Imana ihora ijombwa icyuma nk’umubojozi uri ku itungo, Imana bakayigota : umusambanyi afite icyuma, igisambo gifite cyuma, umusinzi afite icyuma umubeshyi, umwicanyi, umugome, umuhankanyi bose bafite ibyuma kandi bose biratyaye bashyize Imana hagati buri wese arashaka kukijomba vuba yiruke bataramufata ntihazagire urabukwa, nuko agaharanira kunyarutsa vuba na bwangu, ngaho nawe ibaze iyo Mana yagowe pee ! Wowe uwagukikiza n’ibyo byuma wahungira he, wamera ute babiguhurijeho bose? Muvanadimwe nukuri Yezu afite ibikomere byinshi by’abantu agirira neza ariko bo bakamwishyura amacumu n’ibyuma bakamusonga; ko uriya amujombye icyuma utazi Imana najye w’umukristu mwumva nkamuhabwa buri munsi nkomeze ntyaze koko? Ubu nta buryo waberereka ugashyiramo imiyaga Imana ikabonera ubuhumekero ku ruhande rwawe ari na rwo rwanjye? Kuki nahora mu bajomba Imana ibyuma, kuki ntajya mu bayiha inzira yo gutambuka nkore neza? Ngizo za mpuhwe Yezu yifuza kutugirira : Ibiganza birambuye bya Yezu ukiza umubembe bisobanura bya biganza umusaserdoti aturamburiraho adukiza ibyaha mu ntebe ya Penetensiya. Mpereutse penetensiya ryari, mperutse kwisukura ryari ?
Umubyeyi wari urwaye kanseri ayimaranye igihe kirekire aribwa amanywa nijoro noneho akajya ashaka kwiyahura ngo yoroshye ibintu yiyorohereze imiruruho bityo anaruhure abamwitagaho dore ko bari bamaze guhatakariza amafranga menshi, nuko Muganga aramubaza ati ari umutekano ari amahoro wahitamo iki? Umubyeyi ati nahitamo amahoro ! Muganga ati rero mubyeyi komera ! Hari abantu bamwe bahereza indwara z’umubiri gusa inyito y’igihano, y’ububabare, kuribwa guhangayika nyamara uburwayi bw’umubiri bufite indi nyito ya purugatori nto, by’inshinga y’ikilatini « purgare », laver: gusukura, rero indwara zidakira ni n’uburyo bwiza bwo kudusukura tukiri hano ku isi. Indwara z’umubiri twazigeranya no kubura umutekano naho indwara za roho ni ukubura amahoro, ushobora kuba urinzwe ntawagukoraho ufite umutekano ariko ukabura amahoro, udakandagira mu Kiliziya, udasenga, udahabwa amasakramentu yego ufite ububasha, ubutegetsi, amafranga, ikuzo ry’isi ariko ukabura ibyishimo n’ibyo ufite ukajya ubirya ubitamo amarira, ugahora uhangayitse ukorera kuri baranyishe nguko uko abantu dushobora kuba dufite ubwinshingizi wa mutekano, za RAMA, Mutuel de Santé, inkingo za Corona, za Sida, za cancer ukicungira umutekano wa hano ku isi gusa ariko ukabura ubwishingizi mu Mana, ubutungane, isengesho ; ugacumura ukivuruguta mu byaha bikazarangira nyine ufite wa mutekano ariko ubuze Imana, ubuze amahoro. Rero nahitamo kwakira ububabare, uburwayi, ibibazo byanze gukemuka kuri iyi si nkareka ibicumuro nkihana, ngategereza ijuru nkaba mfite amahoro n’ubwo nababara aho kwiteganyiriza umuriro ncumura nishimisha kuri iyi si ngo ndakingiye n’udukingirizo dutobotse nkazabaho mu muriro w’iteka mbabara kandi ku isi narishimishije. Abarwayi, aho muri hose mukomere ntimudohoke, nubwo wowe utabona Yezu uza kugukiza ariko humura Yezu we arakuruzi, akiza ku mubiri no kuri roho igihe abishatse, rero umudabagiro, umurengwe, kwivumbura ku Mana, kohoka ku ngeso mbi z’umubiri wishimisha by’akanya gato ku isi ni ugutegura umuriro w’iteka, biragatsindwa n’Imana ! Naho ubu bubabare bwa hano ku isi mu bwihangane, wihana ibyaha, usaba kandi utanga imbabazi ni purigatori nto, isukuriro budutegurira ubuzima bw’iteka, ijuru. Mbifurije mwese ijuru. Mugire icyumweru cyiza !
Padiri MASUMBUKO Ladislas wa Diyosezi ya Cyangugu


text:
Kuri icyi cyumweru kuwa 27 Mutarama 2019 Nyiricyubahiro Musenyeri Antoni KAMBANDA yimitswe ku ntebe nka Arikiyepiskopi wa KIGALI, anahabwa Inkoni y’ubushumbwa bw’iyo Arikidiyosezi.
Iyo mihango yabereye mu Gitambo cya Misa cyaturiwe, kuri stade amahoro, na Nyiricyubahiro Musenyeri Tadeyo NTIHINYURWA, Arikiyepiskopi ugiye mu kiruhuko.
Muri icyo Gitambo cya Misa yari akikijwe n’Intumwa ya Papa mu Rwanda, Abepiskopi ba Kiliziya Gatolika y’u Rwanda, abaturutse mu Burundi, muri Repuburika iharanira Demokarasi ya Congo n’uwaturutse muri Tanzaniya ndetse na Perezida wa Repuburika y’u Rwanda nyakubahwa Paul KAGAME.
Mbere y’icyo Gitambo cya Misa Arikiyepiskopi mushya, afatanyije na Arikiyepiskopi ugiye mu kiruhuko ndetse n’Intumwa ya Papa mu Rwanda, babanje kwakira Perezida wa Repuburika y’u Rwanda Nyakubahwa Paul KAGAME nk’umushyitsi mukuru muri ibyo birori.
Nyuma hakurikiyeho gutega amatwi ubutumwa bwa Nyirubutungane Papa Fransisko, ubutumwa bwari mu rurimi rw’ikilatini bwasomwe n’intumwa ya Papa mu Rwanda, Nyiricyubahiro Musenyeri Andereya YOZUWOWICI (Mgr Andrzej JOZWOWICZ)
Muri ubwo butumwa, Nyirubutungane Papa Fransisko arashimira Musenyeri Antoni KAMBANDA ubutumwa yakoze muri Diyosezi ya KIBUNGO mu myaka 5 yari ahamaze agashimangira icyizere yagiriwe cyo kuba Arikiyepiskopi wa KIGALI anakuriye Kiliziya yo mu Rwanda, yunze ubumwe n’intebe ya Petero mu butumwa bwo kwigisha, gutagatifuza no kuyobora umuryango w’Imana.
Intumwa ya Papa mu RWANDA yaboneyeho no kugeza ku bari bateraniye aho ijambo rye ryibanze ku gushimira Kiliziya y’u Rwanda ndetse na Nyakubahwa Perezida wa Repuburika y’u Rwanda n’ubuyobozi ahagarariye mu bufatanye bagariza mu bikorwa bitandukanye.
Igitambo cya Misa cyakomeje uko bisanzwe maze nyuma yo guhamya ukwemera, Nyiricyubahiro Musenyeri Antoni KAMBANDA yicara ku ntebe nka Arikiyepiskopi maze ahabwa inkoni y’ubushuma n’uwo asimbuye, maze aba ariwe ukomeza atura Igitambo cya Misa.
Nyuma ya Misa hakurikiyeho ubutumwa butandukanye bw’abashyitsi bakuru. Arikiyepiskopi ugiye mu kiruhuko Musenyeri Tadeyo NTIHINYURWA yashimiye inzego zitandukanye za Kiliziya n’iza Leta by’umwihariko ashimira Nyakubahwa Perezida wa Repubulika y’Rwanda. Musenyeri yashimiye kandi Arikiyepiskopi mushya agaruka ku bigwi byamuranze, maze asaba Abasaseridoti n’abakristu ba Arikidiyosezi ya Kigali kuzamufasha mu butumwa bushya ahawe muri Arikidiyosezi ya Kigali.
Arikiyepiskopi mushya wa KIGALI, Nyiricyubahiro Musebyeri Antoni KAMBANDA yatangiye ashimira Imana yifashishije Zaburi 111 (110), mu muvugo umwanditsi wayo ashimiramo Imana idahemuka kandi igira ubuntu, akomeza ashimira Nyirubutungane Papa Fransisko wamugiriye ikizere ayobowe na Roho Mutagatifu, maze ashimira Nyakubahwa Perezida wa Repuburika y’u Rwanda Nyakubahwa Paul KAGAME ashimangira ko ari Impano Imana yahaye u Rwanda n’Afurika, ashima umubabo mwiza Leta ifitanye na Kiliziya agaruka no ku ruzinduko yagiriye i Roma kwa Papa nu mwaka wa 2017.
Musenyeri yagarutse ku butumwa bwe muri Arikidiyosezi ndetse na gahunda ye mu iyogezabutumwa no mu buzima muri rusange ahereye ku ntego ya Yezu, Umushumba Mwiza, yahisemo igira iti “Nazanywe no kugirango bagire ubuzima busagambye” . Ati ubwo buzima butangirira mu muryango, mu rugo rw’abakristu, bityo akaba azibanda ku Muryango, urubyiruko no kubituma abantu bagira ubuzima bwiza: umubano n’Imana, uburezi, ubumwe n’ubwiyunge, kwita ku bidukikije n’ibindi. Musenyeri yasoje ijambo rye ashima uko umujyi wa Kigali ugenda utera imbere maze agaragaza icyifuzo cyo kuzubaka kiliziya nshya ya Katedrali ya Arikidiyosezi ya Kigali.
Ijambo nyamukuru rya Nyakubahwa Perezida wa Repubulika y’u Rwanda yabanje gusuhuza abashyitsi bose n’abanyarwanda bose abifuriza umunsi mwiza w’ibyishimo kuri Kiliziya Gatolika n’abayoboke bayo n’abanyarwanda bose. Yifurije imirimo myiza Musenyeri Antoni Kambanda, kandi amwizeza kuzamufasha mu butumwa bwe. Nyakubahwa Perezida yashimiye kandi Musenyeri Tadeyo Ntihinyurwa uburyo yayoboye Kiliziya y’u Rwanda mu myaka irenga 20 ishize, ashima uruhare Kiliziya Gatolika ikomeje kugira mu gufasha abanyarwanda muri servisi itanga nta kuvangura rishingiye ku madini cyangwa ku kindi icyo aricyo cyose; yashimye akazi keza Kiliziya ikora, ayisaba gukomeza gukora ibirushijeho no gusangiza abandi inararibonye y’uburyo ikora . Yibukije uruzinduko yagiriye i Vatikani muri 2017, aho bagiranye ibiganiro byiza na Papa byavuyemo ko Kiliziya isaba imbabazi ku byo itakoze neza mu mateka yashize.
Nyakubahwa Perezida yifuza ko Kiliziya ikomeza kuba umufatanyabikorwa mu kubaka u Rwanda no gusigasira ubumwe n’ubwiyunge bw’Abanyarwanda
Causes and Risk Factors buy tadalafil Sildenafil was also distributed into the ejaculate (<0.0002% of the total administered dose)..
Byose byasojwe n’ubusabane no gusangira ibyishimo by’uyu munsi, byabereye muri “Centre Pastoral” yitiriwe Mutagatifu Pawulo. Ahatangiwe ubutumwa butandukanye harimo ubwa Musenyeri Oreste INCIMATATA, wavuze ahagarariye Diyosezi ya Kibungo, Arikiyepiskopi azakomeza kubera umuyobozi, n’ubwa Nyiricyubahiro Musenyeri Filipo RUKAMBA uhagarariye Inama y’Abepiskopi Gatolika mu Rwanda.
Padiri Dieudonné UWAMAHORO
Perezida wa Komisiyo ya Diyosezi ya Kibungo y’Itumanaho


text:
Ibi barabivuga nyuma y’aho aka Karere ariko gasigaye inyuma y’utundi mu kurwanya igwingira. Ubushakashatsi bwakozwe na DHS mu 2015 bwagaragaje ko aka Karere gafite abana bari munsi y’imyaka itanu bagwingiye bangana na 55,5%.
Ubundi bushakashatsi bwongeye gukorwa mu 2020 bwagaragaje ko Ngororero igeze kuri 50,5% irwanya igwingira, bivuze ko mu myaka itanu yakuyeho 5% mu gihe kuri ubu u Rwanda rugeze kuri 33% rurwanya igwingira, intego ikaba ari uko 2024 izarangira nibura igihugu cyose kiri munsi ya 19%.
Kuki Ngororero ikomeje kuza inyuma?
Bamwe mu baturage bo mu Murenge wa Gatumba baganiriye na IGIHE, bavuze ko bimwe mu bituma kurwanya imirire mibi bitihuta, biterwa na bamwe mu baturage bafite imyumvire yo kutamenya gutegura indyo yuzuye. Hari ubwo usanga umubyeyi aketse ko umwana we ufite imirire mibi yarozwe, akajya kumuvuriza mu bapfumu aho kumujyana kwa muganga cyangwa kujya kwiga uko bategura indyo yuzuye mu gikoni cy’umudugudu.
Niyomukiza Gorethi utuye mu Mudugudu wa Kimisagara mu Kagari ka Karambo, yavuze yagiraga ipfunwe ryo kujya kwa muganga kuvuza umwana we ikibazo cy’imirire mibi.
Ati “Ku giti cyanjye nari mfite ubumenyi buke mu gutegura indyo yuzuye, njye nkishyiramo imyumvire yanjye nti ‘ni za nzoka z’abana’, ariko nageze kwa muganga baranyigisha ubu umwana yarakize ameze neza.”
Niyomukiza avuga ko umwana we yamutwaye mu bapfumu ubwo yabonaga agiye kumupfiraho, agakeka ko bamuroze kuko yasaga umutuku cyane.
Ati “Icyo gihe nabonaga agiye gupfa, ni uko turamujyana ngenda muteruye mu ntoki, nahuye n’umuvuzi [umupfumu] ampa umuti ndetse ushaka no kumwica. Yantegetse kumuheka kugera mu rugo.”
Yakomeje ati “Yanciye 1000 Frw kuko yabonaga bigiye kurangira [umwana agiye gupfa], tugeze mu nzira yararutse ngira ngo arutse ya marozi, bukeye abajyanama b’ubuzima baza kundeba baramupima birangira banyohereje ku kigo nderabuzima bamwitaho.”
Nyiratuza Clemence utuye mu Mudugudu wa Gitega nawe avuga ko yajyaga ateka amateke n’ibijumba akumva ko bihagije ku bana be. Nyuma umwana we yaje kugaragaza ibimenyetso by’imirire mibi, undi agira ngo ni uburozi.
Ati “Nahise njya gusuzumisha nkeka ko bamuroze, urabona hano mu cyaro iyo umwana arwaye urabanza ugakeka ko bamuroze. Nagiyeyo rero baramurutsa ntiyaburuka, abajyanama b’ubuzima baza kunyegera bambwira ko agaragara mu mirire mibi batangira kunyigisha guteka indyo yuzuye.”
Nyiratuza avuga ko yasanze guteka indyo yuzuye bitagoranye kuko imboga, imbuto n’ibindi byatuma buri mubyeyi wese aha umwana we indyo yuzuye bitagoranye kubibona, ahubwo ikigoranye ari imyumvire.
Amakimbirane yo mu miryango atuma imirire mibi yiyongera
Kayiranga Alexandre usanzwe ari umujyanama w’ubuzima mu Mudugudu wa Rugara mu Kagari ka Karambo, avuga ko hari abana bamwe bagaragara mu mirire mibi kubera uburyo ababyeyi babo babanye mu makimbirane, bigatuma aho gushyira hamwe ngo babatekere indyo yuzuye, kenshi baba bahanganye.
Umuyobozi w’Akarere ka Ngororero wungirije ushinzwe Imibereho myiza y’Abaturage, Mukunduhirwe Benjamine, avuga ko nta makuru afatika bafite ku babyeyi bajyana abana mu bapfumu ariko ko ikibazo cy’imirire mibi bagihagurukiye.
Ati “Twabegereje ubuvuzi bwa hafi, nta mpamvu yo kujya gushaka amakuru ku mwana wawe warenze ku mujyanama w’ubuzima, warenze ku ivuriro ry’ibanze twabegereje, ku bigo nderabuzima, ibitaro ndetse natwe ubwacu, turashishikariza abaturage kugana inzego z’ubuzima zashyizweho.”
Yavuze ko nk’Akarere hari byinshi bari gukora kugira ngo bahashye ibi bibazo, mu byo bari gukora ngo harimo kwigisha ababyeyi kwita ku bana kuva bakibatwite kugera umwana akuze.
Mukunduhirwe yavuze ko bari gushyira imbaraga mu ngo mbonezamikurire kuko “Umwana wagiyeyo akabona serivisi zihatangirwa zirimo imirire myiza, isuku no gukangura ubwonko bwe, uwo mwana tuba twizeye ko azakura neza kuko afite ababyeyi bamwitaho.”
Uretse iyi gahunda, yavuze ko bari gushyira imbaraga mu bikoni by’Umudugudu, gupima abana buri kwezi mu kumenya imibare y’abari gusubira inyuma n’ibindi.
Ku rundi ruhande, uyu muyobozi ashimangira ko gahunda yiswe ‘Ni uwacu nakure neza’ y’ababyeyi bishyize hamwe, bagashyiraho ikigega cyihariye cyunganira ingo mbonezamikurire no kugenzura imiryango irimo abana bafite ibibazo by’imirire mibi, izatanga umusaruro.
Iyi gahunda yatangirijwe mu Murenge wa Gatumba igiye gukwirakwizwa mu yindi mirenge bigizwemo uruhare n’urubyiruko rw’abakorerabushake aho rugenzura ababyeyi bafite abana bagaragaweho n’ikibazo cy’imirire mibi, bagahabwa Shisha kibondo ndetse bakanagenzura niba umwana wagaragaye mu mirire mibi abona ibyo kurya byujuje ubuziranenge.


text:
Byatangajwe kuri uyu wa Kane tariki ya 12 Gicurasi 2022 mu nama yahuje abamotari muri Kigali, Polisi n’Urwego Ngenzuramikorera, RURA.
Nyuma y’uko mubazi zitangiye gukoreshwa mu bamotari, hari abagiye bagaragaza kutabyubahiriza biba ngombwa ko abashinzwe umutekano batangira kujya babahagarika bagamije kureba ko byubahirizwa.
Muri iyi nama Polisi yavuze ko hari abamotari banga kubahiriza amategeko nko gukoresha mubazi n’abanga guhagarara igihe Feu rouge irimo ibara ry’umutuku ribasaba guhagarara.
Umuvugizi wa Polisi CP John Bosco Kabera, yasabye abamotari kubahiriza amategeko no kurangwa n’isuku ndetse no gukoresha mubazi nk’uko biteganywa n’amategeko.
Yagize ati “Twatanze ubutumwa butandukanye bwo gukomeza gukoresha mubazi ku bazifite, abatazifite bakazitegereza n’ubutumwa bujyanye n’amakosa bakora mu nzira arimo kutubahiriza Feu rouge ajyanye kunyura sens unique no kugira umuvuduko ukabije ndetse no kutagira isuku bitewe n’uko bagaragara.”
Ishinzwe ishami rirebera abamotari muri RURA, Mubirigi Jean Pierre, yavuze ko muri iyi minsi ubwitabire bw’ikoreshwa rya mubazi bwagabanyutse, bityo hakwiriye kongeramo imbaraga.
Ati “Koko habayeho igabanuka ry’imikoreshereze ya mubazi gusa bishobora kuva ku mpamvu zitandukanye ariko nibyo dutekereza kuko abatazikoresha nibo babizi neza nubwo bavuga ko biterwa n’ibiciro.”
Yakomeje avuga ko n’ubwo abamotari bagaragaza ko badakoresha mubazi kubera ibiciro byazo atari byo ahubwo biterwa n’ubushake bwabo cyangwa no kuba batari kumva ibyiza byo kuzikoresha.
Abamotari bo bagaragaje ko rimwe na rimwe bahitamo kudakoresha mubazi bitewe n’uko ibahendesha.
Claudine Nyirarwasa yagize ati “ Icyo twasaba n’uko bahindura ibiciro kuko lisansi ihenze kandi noneho igiciro cya mubazi kiri hasi rero, rero numva bahindura ibiciro byayo byibuze bikajya hejuru cyangwa se bakareka ushaka kuyikoresha akaba ariwe uyikoresha, utayishaka bakamureka.”
Hashize iminsi hatangijwe gukoreshwa mubazi muri Kigali, zitezweho kugabanya amakimbirane y’ibiciro hagati y’abamotari n’abagenzi. Icyakora, abagenzi bamaze iminsi bagaragaza ko iyo bwije abamotari badakozwa mubazi.


text:
Abarundi bagera kuri 1400 babaga I Goma nta byangombwa kuri uyu wa mbere bavuye mu mujyi wa Goma banyura Bukavu bakaba batwawe n’amato 3 yakodeshejwe na Guverineri w’intara ya Nord-Kivu.
Aba barundi babaga muri RDC nta byangomba bakaba bari bamazeyo hagati y’imyaka 4-3 ariko kubera imyemerere yabo bakaba baranze gushaka ibyangombwa byatuma baba muri icyo gihugu ku buryo bwemewe n’amategeko
Minisitiri w’Intara ushinzwe ubutegetsi n’imibereho n’umuco wa Sud-Kivu avuga ko aba bakomoka mu gihugu cy’uburundi bari muri Transit I Bukavu kugira ngo bakomeze berekeza Bujumbura banyuze ku mupaka wa Kavimvira muri Uvira bakaba bahumurizwa ngo ntibagire ubwoba bwizo nzira banyuzemo.
Intara ya Sud-kivu ikaba yateguye imodoka bahita binjiramo kugira ngo zihite ziberekeza Uvira abenshi muri abo bashubijwe mu gihugu cyabo ni abagore n’abakobwa hamwe n’abana bagera kuri 600.
Muri iki gitondo cy’itariki ya 17 Werurwe nibwo ubwato bwa Kampani ya Emmanuel bwageze Bukavu busanga abayobozi bakorera umuryango w’abibumbye (UN) bateguye ibyo kubaramira abo bazannywe n’ubwato birimo cyane cyane ibiribwa by’abana ariko bakaba babyanze birimo amazi yo kunywa kubera imyemerere yabo ijyanye nuwo basenga.
Abenshi baturutse Kamanyola mu myaka ya 2016 na 2017 nta cyangombwa cy’ubuhunzi bafite kandi banga kwibaruza muri HCR.Abayobozi bombi b’intara ya KIVU bakaba biyemeje kubasubiza mu gihugu cyabo bakomokamo cya Burundi banyuze ku mupaka wa Kavimvira muri Uvira.
@Rebero.co.rw


text:
Mu gitaramo cyo kumurika album ya kabiri Patient Bizimana yise ‘Ubwo buntu’, cyabaye umwanya mwiza ku bemera Yesu aho wabonaga buri wese afite ikintu gikomeye yahindutseho mu buzima bwe binyuze ahanini mu butumwa abahanzi batanze ndetse bwongerwaho imbaraga n’inyigisho za Apôtre Joshua Masasu Ndagijimana.
Igitaramo cyatangijwe n’indirimbo z’abahanzi bakomeye mu murimo w’Imana bishimiwe cyane nka Diana Kamugisha wari umaze igihe kigera ku myaka 7 atagaragara mu bitaramo nyuma hakurikiraho Patient Bizimana washimishije benshi mu ndirimbo ze zakunzwe nka ‘Menye neza’, ‘Iyo neza’, ‘Amagambo yanjye’, ‘Ubwo buntu’ n’izindi.
Iki gitaramo cyabereye kuri Serena Hotel cyitabiriwe ku buryo bukomeye n’abakunzi b’indirimbo zihimbaza Imana mu ngeri zinyuranye uhereye ku bana bakiga gutambuka kugeza ku basheshe akanguhe.
Umwanya yahawe wo kwigisha imbaga yari yaje kwifatanya na Patient Bizimana, Apôtre Joshua Masasu yatanze ubutumwa bugaruka cyane ku mbaraga z’Umwami Yesu ndetse akaba yibukije abemera Imana bose n’abakiri mu mwijima wa Satani ko Yesu yatsinze urupfu biba ikimenyetso cy’uko ari igikomangoma akaba umwami w’abami, umugabo udashobora kuneshwa ndetse Isi yose akaba ari we yubakiyeho.
Mu gice cya kabiri cy’iki gitaramo haririmbye abahanzi na bo bakomeye mu murimo w’Imana barimo Aime Uwimana, Simon Kabera na The Sister(Tonzi, Gabby Kamanzi, Gahongayire na Fanny).
Nyuma Patient Bizimana yagarutse mu ndirimbo zifite umudiho ukomeye ziganjemo izo kubyinira Imana, yaririmbye ize bwite n’abandi bahanzi n’amakorali akomeye mu Rwanda.
Patient Bizimana yavuze ko iki gitaramo ari amateka akomeye kuri we, ngo akibonamo imbaraga za Yesu ngo kuko imigendekere yacyo yose n’uburyo cyitabiriwe bigaragaza koko ko yatsinze urupfu aba imfura mu bazutse.
Yagize ati “Ni ishimwe rikomeye cyane, ni amateka akomeye kubona abantu bangana gutya baje kwifatanya nanjye ngo tuzamure ukuboko twerekane ko Yesu ari Imana, ko yatsinze urupfu. Ibi byose byagezweho ku bw’imbaraga z’imirimo y’Imana, Yesu ni urutare rukomeye. Ndashimira abantu bose bamfashije kuri iki gitaramo iyo batahaba sinari kugira icyo nishoboza”
Iyi album ya Patient Bizimana igizwe n’indirimbo 8 zifite amashusho yatunganyijwe na Producer Meddy Saleh. Muri iki gitaramo iyi DVD yacuruzwaga ku mafaranga ibihumbi bitanu.
Amafoto: Nkinzingabo Jacques
Twitter: @murungisabin @KalindaBrendah


text:
Musanze: Barasaba gufungurirwa amavomo amaze hafi umwaka adakora
Abaturage bo muri tumwe mu tugari tugize Umurenge wa Kinigi mu Karere ka Musanze, ngo bagiye kumara hafi umwaka bakora ingendo zivunanye, bava cyangwa bajya gushaka amazi meza; rimwe na rimwe hakaba ubwo bakoresha n’ay’ibirohwa, bitewe n’uko amavomo bari baregerejwe yafunzwe, bagasaba ko yafungurwa.
Abo mu Kagari ka Nyonirima, hamwe mu hagaragara amavomo atagikoreshwa, bavuga ko nta gikozwe mu maguru mashya, ubuzima bwabo bushobora kujya mu kaga, biturutse ku ndwara ziterwa n’umwanda ukomoka ku gukoresha amazi mabi.
Mukandutiye Patricia yagize ati “Kuba aya mavomo atagikora, bikomeje kudutera umwanda ukabije. Hari nk’ubwo tubura umwanya wo kujya kuvoma kure, biturutse ku yindi mirimo tuba twiriwemo, bikaba ngombwa ko dukoresha ay’ibirohwa aba yaretse mu bizenga byo hasi, cyangwa tugakoresha ay’imvura tureka ku nzu. Tuyakoresha ku bw’amaburakindi dukemanga isuku yayo, bitewe n’ukuntu aba yanduye. Turasaba ubuyobozi ngo budufashe, ariya mavomo yongere akore, tubashe kubona amazi meza ahatwegereye”.
Usibye no kuba bakoresha amazi y’ibirohwa cyangwa ay’imvura, ngo n’iyo bibaye ngombwa ko bakora izo ngendo ndende bajya gushaka amazi meza, bayagura bahenzwe.
Bizimungu Joseph agira ati “Tugira gukora urugendo rw’isaha irenga tujya kuvoma ayo mazi meza, tukayagura ku mafaranga 100 ku ijerekani imwe. Aho baduca macye usanga ijerekani ari amafaranga 50, nabwo ukaba wakwirirwayo utonze umurongo kubera abantu benshi. N’ayo mafaranga aba yatugoye kuyabona, cyane ko uba uri bukoreshe nk’amajerekani atari munsi y’atatu ku munsi. Ni hahandi uzasanga bamwe tutagifura imyambaro, cyangwa ngo dukarabe umubiri kubera ubwo bushobozi tudafite bwo kugura amazi. Leta niturwaneho, ishakishe ikibazo gituma ariya mavomo adakora igikemure, twongere tubone amazi meza”.
Amavomo atagikora ngo yari yarafunzwe ku mpamvu z’imicungire mibi, ndetse n’umwenda abari bashinzwe kuyacunga bari babereyemo WASAC.
Kuri iki kibazo, Twagirimana Innocent, Umunyamabanga Nshingwabikorwa w’Umurenge wa Kinigi, ahamya ko bamaze kurebera hamwe na WASC ibikenewe n’ibyaburaga, kugira ngo ayo mavomo yongere afungurwe, kandi ngo byamaze kujya mu buryo.
Yagize ati “Ibibazo byose byari byatumye bayafunga, dufatanyije n’Ikigo WASAC, byose byamaze kujya uhande rumwe. Ubu igisigaye ni ukongera tukavugana n’ababishinzwe, kugira ngo barebe uko bakohereza abatekinisiye bakayafungura, abaturage bakongera kujya bayavomaho. Twihaye igihe cy’icyumweru kimwe, cyo kuba icyo kibazo cyakemutse amavomo yose akongera gukora”.
Iyo ugeze kuri aya mavomo uko ari atanu, usanga harameze ibyatsi, bitewe n’igihe cyari gishize adakoreshwa.


text:
PM Proofreading nisoko rya Proofreading na Editing Services itanga
Abo turi bo
Serivisi za PM Proofreading Serivisi ziyobora serivise zo gusuzuma no gutunganya zashinzwe mu mwaka wa 2012. Dutanga serivisi zacu zo kugenzura abarimu, abashakashatsi mu masomo, abanyeshuri barangije icyiciro cya kabiri, ibinyamakuru, kaminuza, ubucuruzi n’inzobere mu nganda ku isi yose. Serivise zacu zizewe neza kubwizerwa, kandi sisitemu yacu yoroheje ifite umutekano kandi ibanga kubwamahoro yuzuye mumitima. Igitekerezo cyo kugaruka kubakiriya mpuzamahanga bagaragaza izina ryacu ryiza, ryiza kandi ryiza.
Inzira Yacu yo Gusoma
Inzira yacu itunganijwe igizwe no gusuzuma cyane (imyandikire / amakosa, ikibonezamvugo, utumenyetso) hamwe no guhindura (imiterere yinteruro, guhuza no gutembera, gukoresha mu magambo ahinnye kandi asobanutse neza imvugo, imvugo / imvugo) Turahanagura inyandiko yawe kandi tuyitegura kuyisohora cyangwa kuyisohora. Turakurikirana impinduka zose zakozwe kumurimo wawe, kugirango ubashe kurenga impinduka zose zakozwe hanyuma uhitemo niba wakwemera cyangwa wanze impinduka zose. Byombi byakurikiranwe byahinduwe hamwe na verisiyo yanyuma isukuye yintoki yawe yoherejwe kuri wewe. Twongeyeho ibitekerezo byerekana aho ushobora kunoza inyandiko zawe. Igenzura ryanyuma rikomeye ryubwishingizi noneho rikorwa numusomyi wa kabiri usuzuma kugirango inyandiko yandikishijwe intoki isubizwe inyuma nta makosa.
Icyongereza Cyacu
Itsinda ryacu rigizwe ninzobere mu bijyanye n’amasomo, afite impamyabumenyi ihanitse ku rwego rwa Master na PhD kuva muri za kaminuza zo hejuru. Buri mucapyi kabuhariwe muri disipuline yihariye, kandi yahindura inyandiko zandikishijwe intoki muburyo bwihariye. Ubu buryo uwasomye arashobora guhindura neza inyandiko yandikishijwe intoki, kubera ko amenyereye amagambo yingenzi nijambo ryihariye rikoreshwa mururwo rwego. Abasoma muri buri disipuline barahari.
Bafite imyaka myinshi yuburambe bwo gusuzuma, kandi bafite ubuhanga bukenewe kugirango basuzume neza umurimo wawe kugirango utunganye, mugihe kimwe ugumana ibisobanuro byateganijwe hamwe no gukoraho kwawe. Abagize itsinda ryacu buri wese ahura nuburyo bwo gutoranya abakozi, kandi agakurikiza inzira zemewe zizewe neza nkizikoreshwa na ‘Chartered Institute of Editing and Proofreading’ (CIEP). Bamwe mubagize itsinda ryacu hano hepfo.
Ubufatanye na kaminuza zo ku isi
Twakoranye mu buryo butaziguye n’abanyeshuri barangije icyiciro cya kabiri cya kaminuza, abarimu n’abakozi bashinzwe amasomo bo muri za kaminuza ku rwego rw’isi kuva mu 2012. Nyamuneka twandikire niba wifuza gufatanya natwe.


text:
Ni igitambo cya Misa cyaturiwe muri Paruwase cathédrale ya Cyangugu, giturwa n’Umushumba wa Diyosezi ya Cyangugu warugaragiwe n’abapadiri b’iyi Diyosezi ndetse n’abakristu benshi bari baje gushyigikira no kwereka urukundo abapadiri babo ubwo basubiraga mu masezerano ya gisaseridoti.
Iki gitambo cya misa cyabereyemo umuhango wo guha umugisha amavuta y’abigishwa, amavuta asigwa abarwayi ndetse no gukora Krisima ntagatifu kugira ngo ajye yifashishwa mugutagatifuza imbaga y’Imana.
Nyiricyubahiro Musenyeri Edouard SINAYOBYE Umushumba wa Diyosezi ya Cyangugu yasabye abakristu b’iyi Diyosezi kurushaho gusabira abasaseridoti babo cyane cyane abageze muzabukuru. Yagarutse kubumwe bwa gisaseridoti avuga ko inteko y’abasaseridoti bibumbiye hamwe bakikijwe n’umuryango w’abo bagomba guhereza n’indatana. Isano iri hagati y’abasaseridoti ni isano ishingiye kw’isakramentu; iyi sano isumba izindi kuko ari isano yashinzwe na kristu ikaba injishi y’urukundo, urukundo rwa Kristu witanga kubera abantu agaha abaseseridoti iyo ngororano y’ubumwe n’urukundo. Musenyeri yakomeje asaba Imana ndetse n’abakristu imbabazi mw’izina ry’abasaseridoti bose kuho batitwaye neza, yagize ati “Uyu ni umwanya wo gusaba Imana imbabazi aho twateshutse, aho twatsikiye. Turasaba abakristu imbabazi ahantu hose mwabonye tutarabereye imbuto nziza kuburyo ubu cyangwa buriya, buto cyangwa bunini, byaberetse ko mufite inshingano yo kuduheka mu isengesho ritaretsa kugira ngo dukomeze kuba indahemuka no kuba imbere yanyu urugero rwiza rwo gukurikira Yezu Kristu”.
Abakristu ba Diyosezi ya Cyangugu bari bitabiriye ku bwinshi iyi misa bishimiyeko bongeye kwizihiza iminsi mikuru ya kiliziya neza nyuma y’igihe kirekire icyorezo cya Covid-19 cyarabaye imbogamizi ku guteranira hamwe.
Byegeranijye na Fabrice KAZUBA


text:
Umunyeshuri w’imyaka 14 y’amavuko yapfiriye mu ishuri nyuma y’iminota 30 amaze kubwira nyirakuru ko amukunda.Ku wa kabiri, tariki ya 21 Kamena, nibwo Ted Sanderson, ufite imyaka 14, yapfiriye mu ishuri rya Woodham Academy mu ntara ya Durham mu Bwongereza.
Umunyeshuri w’ishuri yahise ajyanwa mu bitaro bya kaminuza ya James Cook, ariko abaganga ntibashoboye kurokora ubuzima bwe.Urupfu rwe rutunguranye rwasize umuryango we, inshuti ndetse n’umuryango mugari mu ishuri mu gahinda.
Nyirakuru Lynn Wilson yagize ati: “Yari umuhungu mwiza. Yari azi byose.Yakundaga ibintu byose bijyanye n’ubuzima. Sinshobora gutekereza uko tuzabaho tutamufite. “
Mu gusobanura ubushize aheruka kumubona ku wa kabiri, nyirakuru wa Ted yagize ati: “Yamanutse mu modoka. Mbere yo gusohoka navuze nti ‘Ndagukunda, ugire umunsi mwiza’ ati ‘ndagukunda nawe nyogokuru’.


text:
Burya benshi bakoresha ibice by’umubiri bashaka gutambutsa ubutumwa bunyuranye.Hari igihe umusore areba umukobwa agatangira kumera nk’urarya umunwa wo hasi ,biriya bifite igisobanuro gikomeye .Umusore aba akwiye kumenya icyo bisobanuye akagira icyo akora.Nkuko tugiye kubireba muri iyi nkuru.
Umukobwa nimuhura agatangira kurya iminwa ye yo hasi, uzamenye ko yakwishimiye cyane ndetse afite amatsiko menshi yo kukumenyaho byinshi. Aba yatangiye kandi kukwiyumvamo ndetse aba ari no kugerageza kubikwereka.
Aba yishimiye cyane uwo uri we. ibi ariko bitandukanaho gato, iyo uhuye n’umugore agatangira kuruma umunwa wo hasi, we aba yifuza ko umubano mufitanye uzamuka ukava kuby’ubucuti busanzwe. Muri macye hano, umugore aba ashaka kubana nawe ndetse aba afite amatsiko yo kukubona mubana hamwe uko byaba bimeze.
Tugarutse ku bakobwa iyo akugeze imbere kandi agatangira kurya iminwa yo hasi, aba akwereka ko yishimiye imiterere yawe, ni nk’aho yakakubwiye ko uteye neza. Mu buzima busanzwe ushobora kuba utari mwiza kubandi ariko kuri uwo mukobwa ahanini bigendera kubyo akunda ku muntu we yita mwiza.
Kenshi umukobwa mukundana nimuhura agatangira kurya iminwa yo hasi, urukundo ruba rwamurenze, ni nka kwa kundi aba yumva yakumira wese ngo akwitungire mu mubiri we. ibi kandi abakobwa babikora kugira ngo bakwereke ko bishimiye kuba arikumwe nawe, reka tukubwire ko ibi ubwo abikora nawe yumva byabaye kuko biza atabizi, akisanga yatangiye kuruma umunwa we wo hasi.
Ni ahawe rero musore ko wamenya icyo umukobwa ashaka kukubwira hanyuma,na we ugafata iya mbere ugasubiza ibyifuzo umukobwa cyangwa umugore agufiteho.


text:
Gusaba:
AUDI A6 (4G2, 4GC, C7) 2010 / 11-2018 / 09
AUDI A6 Avant (4G5, 4GD, C7) 2011 / 05-2018 / 09
AUDI A7 Imikino (4GA, 4GF) 2010 / 07-2018 / 05
AUDI A8 (4H2, 4H8, 4HC, 4HL) 2009 / 11-2018 / 01
AUDI Q5 (8RB) 2008 / 11-
Ibipimo:
Gupakira & Gutanga:
1.Ibikoresho byohereza ibicuruzwa hanze: Shitingi ya plastike Igabanuka + Ntabogamye / Agasanduku k'ikarita + Agasanduku ka Carton + Pallet
4 pcs = 1 gushiraho
Amaseti 10 = Ikarito
Amakarito 50 = 1 Pallet
Pallets 20 = 1 * 20′GP
2.Gutanga: iminsi 15 ~ 45 (yoherejwe ku bwinshi)
Ingwate:
1. Imyaka 1 cyangwa Kilometero 50.000
2.Guteza imbere ibikorwa byanyuma
-Mu gihe usanze inenge yibintu cyangwa gukora muburyo bukurikira, tuzasimbuza nta kiguzi, cyangwa dusubize amafaranga angana mugihe:
1.Ubunini bwububiko butari bwo;
2.Ibibazo byose bifite ireme;
Iriburiro:
Amakuru yisosiyete
Yoming machinery Co., Ltd ni disiki ya feri yimodoka, feri ya feri & feri yingoma itanga ibitekerezo byisoko ryiza hamwe na disiki zitandukanye za feri, feri ya feri ningoma ya feri.
Isosiyete yacu itanga "one stop solution service" kuri feri zitandukanye
Disiki, feri ya feri ningoma ya feri nka imodoka zose ziyobora, ibinyabiziga byubucuruzi nu mucyo & inshingano ziremereye.ibi bice bikozwe mubisobanuro nyabyo kandi munsi-bigenda kimwe cyibizamini byubwishingizi bukomeye, itandukaniro gusa nuko dushobora kuguha igiciro gito cyane. Twihutira kubyitwaramo no gukomeza gutera imbere, uhereye kubaza, gutumiza, gutanga no kugurisha nyuma yo kugurisha, umukiriya nicyo kiduhangayikishije cyane, dutanga ibicuruzwa byabigenewe bifite ubuziranenge muburayi, Amerika, Amerika yepfo, Uburasirazuba bwo hagati ndetse na Afrika.
Q1. Ni ubuhe butumwa bwawe bwo gupakira?
Igisubizo: Mubisanzwe, dupakira ibicuruzwa byacu mubisanduku byera bitagira aho bibogamiye hamwe namakarito yumukara. Niba ufite ipatanti yemewe n'amategeko, turashobora gupakira ibicuruzwa mumasanduku yawe yanditseho nyuma yo kubona amabaruwa yawe yemewe.
Q2. Ni ubuhe buryo bwo kwishyura?
Igisubizo: T / T 30% nkubitsa, na 70% mbere yo kubyara. Tuzakwereka amafoto yibicuruzwa na paki mbere yo kwishyura amafaranga asigaye.
Q3. Ni ubuhe butumwa bwawe bwo gutanga?
Igisubizo: FOB, CFR, CIF
Q4. Bite ho igihe cyo gutanga?
Igisubizo: Mubisanzwe, bizatwara iminsi 30 kugeza kuri 60 nyuma yo kwishyura mbere. Igihe cyihariye cyo gutanga giterwa nibintu nubunini bwibyo watumije.
Q5. Urashobora gutanga umusaruro ukurikije ingero?
Igisubizo: Yego, turashobora kubyara ibyitegererezo byawe cyangwa ibishushanyo bya tekiniki. Turashobora kubaka ibishushanyo mbonera.
Q6. Politiki yawe y'icyitegererezo ni iyihe?
Igisubizo: Turashobora gutanga icyitegererezo niba dufite ibice byiteguye mububiko, ariko abakiriya bagomba kwishyura ikiguzi cyikitegererezo hamwe nigiciro cyoherejwe.
Q7. Ugerageza ibicuruzwa byawe byose mbere yo kubyara?
Igisubizo: Yego, dufite ikizamini 100% mbere yo kubyara
Q8: Nigute ushobora gukora ubucuruzi bwacu igihe kirekire kandi umubano mwiza?
Igisubizo: 1. Tugumana ibiciro byiza kandi birushanwe kugirango abakiriya bacu bunguke;
2. Twubaha buri mukiriya nkinshuti yacu kandi dukorana umurava ubucuruzi no kugirana ubucuti nabo, aho baturuka hose.
Niba ufite disiki ishimishije cyangwa feri ya feri, nyamuneka ntutindiganye kutwandikira ukurikije amakuru akurikira:
Ihitamo ryawe rya mbere rya Auto Feri Disiki & Pad
Terefone igendanwa: 0086-15314256929 Whatsapp / Wechat: 0086-15314256929 Imeri: info@yomingmachinery.com Urubuga: www.yominggroup.com


text:
Akarere ka Ngororero gafite ijanisha rya 50.5% by’abana bafite imirire mibi, bisobanuye ko umwana umwe mu bana babiri mu Karere ka Ngororero afite ikibazo cy’imirire mibi.
Akarere ka Ngororero niko kaza imbere mu Rwanda mu kugira umubare munini w’abana bafite ibibazo by’imirire mibi, naho Intara y’Iburengerazuba ikaba iya mbere mu kugira abana bafite imirire mibi, nyamara u Rwanda rufite intego ko muri 2024 igipimo cy’igwingira mu bana batarengeje imyaka itanu kigomba kuba kiri munsi ya 19%.
Umuyobozi wungirije ushinzwe imibereho myiza y’abaturage mu Karere ka Ngororero, Mukunduhirwe Benjamine, avuga ko igwingira riboneka mu Karere ryatewe n’imyumvire ikiri hasi, amakimbirane mu miryango, kutamenya guteka indyo yuzuye n’ubukene.
Mukunduhirwe avuga ko nubwo izi mbogamizi zihari, Akarere ka Ngororero gafite ingamba zikumira igwingira ry’abana harimo kuzamura imyumvire y’ababyeyi mu kwita ku buzima bw’umwana kuva agisamwa, aho umubyeyi asabwa kwipimisha inshuro enye, kugira ngo umwana n’umubyeyi bitabweho. Iyo umwana amaze kuvuka, umwana agomba kubona inkingo zose naho umubyeyi akabona indyo yuzuye, umwana abona mu mashereka, hamwe no gukomeza umuco w’isuku.
Gahunda ya Leta iteganya ko muri 2024, ibipimo by’igwingira mu bana bigomba kuba bitarenze 19%, ukaba ari umukoro ku Karere nka Ngororero ifite ibipimo bya 50.5%, nyamara kuva muri 2015 kugera muri 2020 karagabanyijeho igipimo cya 5.
Mukunduhirwe avuga ko bizeye ko uyu muhigo bazawugeraho bitewe n’ingamba bafashe.
Agira ati “Ikintu turimo gushyiramo imbaraga cyane ni ingo mbonezamikurire, aho umwana abona serivisi z’imirire, isuku no gukangura ubwenge, kandi tuba twizeye neza ko izo serivisi zimugeraho kubera abajyanama b’ubuzima. Dufite ingo mbonezamikurire ziri ku mudugudu zibarirwa mu 1113, abana bari mu ngo mbonezamikurire bagera 23,000 ku buryo twizera ko abana nibakomeza kwitabira ingo mbonezamikurire tuzagera ku ntego twihaye."
Mukunduhirwe akomeza avuga ko kugabanya igwingira bazagendera ku gikoni cy’umudugudu aho ababyeyi bahurira kabiri mu cyumweru bagatekera abana ndetse bagapimwa bikazafasha kurwanya imirire mibi.
Ati "Turimo gushyira imbaraga mu gupima abana ku buryo ugiye kugwa mu igwingira uhita umufasha byihariye akaba akize mu minsi 12. Dufite gahunda yitwa ‘Ni uwacu nakure neza’ ifasha ababyeyi badafite ubushobozi kandi turimo kwifashisha Urubyiruko rw’abakorerabushake barimo kubaka uturima tw’igikoni ndetse n’ababyeyi bubahiriza gahunda yo kugaburira umwana mu mudugudu. Dufite gahunda yo kubyarana muri batisimu, aho umwana ufite ikibazo cy’imirire mibi yitabwaho bigakemuka."
Mukunduhirwe avuga ko muri 2017 Akarere ka Ngororero kari gafite abana barenga ibihumbi 3 400 bafite imirire mibi, ariko ubu barapimye basanga bafite abana bari mu mirire mibi 107.
Ati “Dufite gahunda yitwa ‘Ni umusanzu wanjye’ aho ababyeyi bakuze barengeje imyaka 55 biha gahunda yo gukemura amakimbirane mu muryango kuko aho yagaragaye haboneka guhimana no kutita ku mwana bikaba nyirabayazana w’imirire mibi. Dufite gahunda y’igitondo iba nibura kabiri mu cyumweru ku wa Kabiri no ku wa Gatandatu abaturage bakora isuku haba aho batuye n’aho bakorera. Ibi tubyitaho kuko umwanda na wo ugira ingaruka mu mikurire y’abana. Twateguye ko buri mudugudu ugomba kugira uturima tw’igikoni tutari munsi y’ijana, kandi na gahunda yo koroza abaturage irakomeje, aho abaturaye bahabwa amatungo magufi n’amatungo manini mu gufasha ababyeyi kubona ibikomoka ku matungo bagaburira abana."
Mukunduhirwe avuga ko ikibazo giterwa n’ubukene kizakemuka kubera imirimo, akemeza ko hari akazi kenshi kagiye gutangwa mu kurwanya isuri, bikazafasha ababyeyi kubona imirimo no kugira icyo binjiza.
Abaturage baganiriye na Kigali Today bavuga ko bimwe mu bitera igwingira mu bana harimo ubushobozi buke aho bamwe badahabwa serivisi kubera ko bafatwa nk’abishoboye. Icyakora hari abemeza ko imyumvire n’amakimbirane ari byo nyirabayazana w’imirire mibi kuko hari abarwaza imirire mibi aho kujya kwa muganga bakajya mu bapfumu.


text:
Huye: Yacukuriwe imva anagurirwa isanduku bagiye kuzana umurambo basanga ari maso
Umugabo w’ahitwa mu Rusagara mu Murenge wa Mbazi mu Karere ka Huye yabitswe ko yapfuye, abe bagiye gufata umurambo ku bitaro basanga ari muzima.Nk’uko bivugwa n’abatuye mu Kagari ka Rusagara, umugabo witwa Gervais Byangabiza, ari na we wari wabitswe ko yapfuye nyamara ari muzima, ngo yakomerekejwe n’umukozi wo mu rugo rumwe rw’aho mu Rusagara wamukubise icyuma kimeze nk’umukasi bacongesha urugo.
Hari mu masaa kumi n’imwe z’umugoroba, ku wa Kabiri tariki ya 01 Gashyantare 2022.
Byangabiza ngo yagiye kogoshesha umwana we maze asanga abogosha badahari, mu gusubirayo anyura ku rugo ruri hafi aho ngo bamushyirire umuriro muri telefone, kuko n’ubundi abaturanyi badafite amashanyarazi basanzwe baza gushyirishamo umuriro kuri urwo rugo.
Yasanze Théogène Sibongiriye bakunze kwita Kigewugewu ari gutunganya ubusitani, bavuganye gato Byangabiza wari wasinze ngo amukubita ingumi, maze Sibongiriye na we mu kwitabara amutema ku kuboko no mu mutwe akoresheje cya gikoresho yakatishaga ibyatsi.
Abo mu rugo Sibongiriye yakoreraga bavuga ko urebye kurwanisha icyo gikoresho byari nko kwitabara kuko n’ubundi mu gace atuyemo abantu, cyane cyane abana, bakunze kumukubita bakanamutera amabuye, biturutse ku kuba afite ubumuga bw’amaguru, ari na yo mpamvu bamwita Kigewugewu.
Uwatemwe ngo yahise ajyanwa ku kigo nderabuzima cya Sovu, bamukorera ubuvuzi bw’ibanze maze bamwohereza ku bitaro bya Kabutare, biramuvura maze bimuha aho kuryama.
Ntawe uzi ahavuye inkuru y’uko uyu mugabo yapfuye, dore ko nta n’umurwaza bajyanye ubwo imbangukiragutabara yamujyanaga ku bitaro bya Kabutare.
Icyakora mu gitondo cyo ku wa Gatatu tariki 2 Gashyantare abo mu rugo yakubitiwemo barafashwe bajya gufungwa, hanyuma uwamukubise abimenye yijyana kuri RIB, bo barafungurwa.
Ubuyobozi bw’ibanze ngo bwasabye abo mu muryango yakubitiwemo gufasha umuryango we kumushyingura kuko ari abakene, maze mu gitondo cyo kuwa kane tariki 3 Gashyantare bashaka isanduku n’imodoka, bajya gushaka umurambo ku bitaro.
Ku bitaro babuze umurambo, hanyuma bakomeza gushakisha, baza kumusanga mu cyumba kimwe cyo mu bitaro bya Kabutare, ari muzima arimo yinywera igikoma yari ahawe n’abantu bari kumwe bari bagemuriwe.
Ku wa Gatanu tariki 4 Gashyantare ibitaro byaramusezereye, ubu arwariye iwe, naho imva yari yacukuriwe ngo bayihambyemo umutumba, barayisiba. Isanduku yari bushyingurwemo na yo ngo nyiri imodoka yari igiye kuzana umurambo yabanje kubura aho iyerekerana, birangira isubijwe mu gakiriro yari yaguzwemo.
Kugeza na n’ubu abo mu Rusagara bavuga ko batazi uwemeje ko uriya mugabo yapfuye, bakanavuga ko batanumva icyo yari agamije.
Inkuru ya ktpress.rw
Comments
comments


text:
Ubuzima ntibwamwemereye kuba icyo yifuzaga kuba cyo! “Maria Yohana”
Umuhanzi kazi Mukankuranga Marie Jeanne uzwi ku izina rya Maria Yohana avuga ko akiri muto yumvaga azaba umubikira, arangije umwaka wa gatanu w’amashuri abanza yagiye muyisumbuye i Save aho yize umwaka umwe , ubuzima bwaho bukamunanira ntabe akibashije kugera ku nzozi ze nkuko yabyifuzaga, gusa ngo ntibyamubabaje cyane n’ubwo ari ikintu yabuze yakundaga.
Maria Yohana ni umubyeyi w’imyaka 71, aganira na Cosmos Magasine k’ubuto bwe yatangaje ko akiri muto yakundaga cyane kwiga no gutera agapira bya gikobwa, asobanura ibijyanye n’uyu mupira avuga ko mu gihe cye abakobwa bari bafite uburyo bakinaga umupira bawuhererekanya ku buryo iyo wituraga hasi aba atsinzwe akavamo akajya mubatsinzwe kugeza igihe bashiriye, akaba aribwo haboneka abatsinze!
Mariya Yohana ati: “Mu byo nakundaga kandi harimo no kuririmba , ku buryo nabaga no mu tugurupe tw’abaririmbyi cyane ko nigaga mu kigo cy’abababikira banadufashaga ari nako badutoza uturimo tw’abakobwa turimo kudoda udutambaro no kuboha imipira”
Mu ishuri nawe yagiraga inshuti
Maria Yohana avuga ko yarafite group y’abakobwa yafataga nk’inshuti zikomeye kuko yazigiyeho byinshi : “izo nshuti zanjye nazigiyeho uburyo umuntu abana n’abandi, ndetse no guhanana ku buryo umuntu akoze ikosa utatinya kumuhana” , akomeza avuga ko ntacyo bahishanyaga kugeza ubwo n’utwandiko babaga babandikiye batwerekanaga bakatujyaho inama.
Ibyamushimishije mu buto bwe!
Maria Yohana avuga ko mu buto bwe Papa we yajyaga abigisha kuririmba bikamushimisha cyane ati : “Papa yaradufashaga yatwigishaga utuntu twinshi cyane ku buryo nashimishijwe n’icyuma yari yaratuguriye cyitwaga Giramafone cyajyagaho za flash disk noneho indirimbo zariho icyo gihe nka za rumba, tukaziceza ku buryo nanakundaga guceza.” Akomeza avuga ko mu bindi byamushimishije bikimushimisha na nubu ni ukubona abana bakina bishimye.
Isomo yakuye ku babyeyi be!
Mariya Yohana avuga ko hari byinshi akesha ababyeyi be dore ko ngo banamufashije guhora yishimye kuko bamubaga hafi bo n’abavandimwe be, yagize ati “isomo ryambere nabakuyeho ni Ugukunda gusenga cyane kuko Mama biri mu bintu yadutozaga cyane harimo no kutwigisha uturirimbo, ikindi kwihesha agaciro(kwiyubaha) kuko Papa yakundaga kudutoza cyane kudata agaciro ndetse no gukundana.”
Uyu mubyeyi yagize ubutumwa aha abakiri bato!
Yagize ati : “icya mbere mbanza kubabwira ko mbakunda, nkunda umwana muto, nkamusaba kugira isuku, gukundana, ishyaka, ibyo byose akamenya ko atiremye agomba gusenga kuko umwana ukunda gusenga aranshimisha” Yongeraho ko umwana agomba kugira ikintu muri we akwiye kurwaniraho ishyaka akagikora aziko ari kiza kimufitiye akamaro gishimisha ababyeyi niba abafite, niba gishimisha bagenzi be, niba kimuhesha ishema mu bandi, ati “ndabasaba kuba intangarugero mu byiza bahesha ishema ababyeyi n’igihugu by’umwihariko!”
Turashimira uyu mubyeyi wafashe umwanya we akadusangiza ubuto bwe Imana imuhe kuramba tuzakomeze kumukuraho byiza binyuze bose!


text:
Rulindo: Abajura bibye SACCO bamaze kwica umuzamu wayirindaga
Abajura bataramenyekana bibye SACCO yo mu murenge wa Burenga muri Rulindo nyuma yo kwica umuzamu wayirindaga undi bakamukomeretsa bikomeye.
Ibi byabaye mu ijoro rishyira ku itariki ya 29 Nzeli 2016, mu mudugudu wa Gacyamo, mu ukagari ka Butangampundu umurenge. Ubuyobozi buvuga ko bwamenye ayo makuru bwayamenye mu gihe cya saa kumi n’ebyiri za mu gitondo.
Umuyobozi ushinzwe irangamimerere mu murenge wa Burenga, Mukarutabana Claudine avuga ko abantu bataramenyekana bibasiye abarinda iyo SACCO,umwe muri bo witwa Kazungu Stuven baramwica. Naho uwitwa Tuyisenge Innocent baramukomeretsa ku buryo bukabije.
Bahise bapfumura inyumabo ya SACCO binjiramo imbere, batangira kwiba ariko ntiharamenyekana ibyo bibye.
Agira ati “Twahageze ariko ibyibwe ntibiramenyekana gusa ikigaragara ni uko icyuma babikamo amafaranga bagitwaye, kuko hari utwuma twacyo twagiye tugaragra hanze”.
Uyu muyobozi akavuga ko kugeza ubu ubuzima bw’uwakomeretse butameze neza, kuko yabanje gutwarwa ku bitaro by’akarere bya Rutongo, agahita ajyanwa mu bitaro bya CHUK.


text:
Musanze:Abarangije mu ishuri rikuru rya INES Ruhengeri biyemeje kwihangira umurimo
Yanditswe na NGABOYABAHIZI Protais
Abanyeshuri basaga 800, nibo bahawe impamyabushobozi z’cyiciro cya 2 n’icya gatatatu (masters). cya kaminuza,mu ishuri rikuru ry’ubumenyi ngiro rya INES Ruhengeri.
Aba bose bavuga ko bagiye kwihangira imirimo itandukanye.Ubuyobozi bwa INES na bwo burabasaba kudapfusha ubusa ubumenyi bahakuye kandi bubizeza ko buzabahora inyuma bugamije gukomeza kubagira inama no kubaha ubwunganizi aho biri ngombwa.
Iradukunda Claudine ni umwe mu bahawe impamyabushobozi,akaba arangije mu ishami ryitwa Food Technology
Yagize ati: “Ubu kuba ndangije mu ishami rijyanye n’imirire ndetse no kongerera agaciro ibikomoka ku buhinzi ,ngiye gukoresha uko nshoboye kose kugira ngo ngere ku ruganda,aha navuga nko gukora imitobe inyuranye,ndetse no gukora ibiribwa bikomoka ku buhinzi,binyuze mu nganda”.
Bikunze kuvugwa ko ubu bamwe mu banyeshuri barangiza kaminuza nta bumenyi buhagije batahanye ku buryo babubyaza umusaruro kuri Iradukunda we ngo umugambi bafite ni ukwereka abavuga ibyo ko bibeshya cyane iyo bavuga ibyo.
Yagize ati: “Ibi tumaze igihe na twe tubyumva ariko ubu ni bwo dutangiye urugamba rw’ubuzima cyane ko tugiye guhindura imibereho,turashaka rero kunyomoza abo bose bavuga ibyo, twihangira umurimo kandi igishoro kirahari;kuko ubuyobozi bwarabyaroheje , aho dufite ikigega cy’ingwate nka BDF, ndizera ko mu minsi mike koko urangije kaminuza azakomeza kwitwa intiti n’umuhanga bishingiye ku byo na we ubwe azaba yitwaye n’ibyo ageza ku bo asanze”.
Umuyobozi w’ishuri rikuru rya Ines Ruhengeri Padiri Dr Hagenimana Fabien, avuga ko abarangije kwiga iyi kaminuza ,bakwiye kumva ko kwihangira umurimo ari ingenzi kandi ibishoboka byose barabihawe, yishimira kandi ko nyuma y’aho Covid 19 yari yakajije umurego bongeye guhura maze abarangije na bo bagahabwa impamyabumenyi zabo.
Yagize ati: “Twifuza ko abarangiza hano bajya kuba umusemburo w’iterambere muri byose aho batuye, ibishoboka byose twarabikoze kugira ngo bazihangire umurimo, Tubitezeho byinshi kuko no hanze hano baba babakeneye, kandi kurangiza kaminuza bituma ubasha kwihangira umurimo ukanawuha abandi”.
Umuyobozi wa INES Ruhengeri Padiri Dr Hagenimana asaba abarangije amasomo kubaumusemburo w’iterambere (foto Rwandayacu.com)
Umuyobozi wa INES Ruhengeri yongeraho ko bakomeza kubahafi y’abanyeshuri barangije, babaha inama ndetse n’izindi nyunganizi mu gihe bashaka kwihangira umurimo, abandi na bo bakaba bahabwa inkunga mu bitekerezo n’ibindi bikenewe.
Muri uyu muhango wo guhabwa impamyabushozi abanyeshuri babaye aba mbere bahawe ibihembo harimo mudasobwa, na skeki ya miliyioni imwe y’amafaranga y’u Rwanda mu rwego rwo kubaha igishoro kugira ngo bazihangire umurimo.
414 total views, 2 views today


text:
Ruhango: Bibutse banazirikana ubutwari bw’abakozi bazize Jenoside
Umuyobozi w’Akarere ka Ruhango, Habarurema Valens, aratangaza ko kwibuka abari abakozi b’amakomini yari agize Akarere ka Ruhango, ari umwanya wo kuzirikana uruhare bagize mu iterambere akarere kagezeho, kuko hari ibyo bakoraga na n’ubu byabaye intangiriro y’iterambere rya Ruhango.
Umuyobozi w’Akarere agaragaza ko abakozi basaga 30 ba za Komini bakoreraga Igihugu, ariko bakiturwa kwicwa, kuko mu bo bakoranaga harimo ababagambaniraga, ibyo bikaba binyuranyije n’amabwiriza agenga umurimo, kuko ahubwo mugenzi wawe mukorana mugomba kuzuzanya.
Abo bakozi bibutswe ku wa Mbere tariki ya 6 Kamena 2022, bari ab’amakomini yahujwe akaba Akarere ka Ruhango, bazize Jenoside yakorewe Abatutsi mu 1994.
Kugeza ubu abamaze kumenyekana ni 37, muri bo harimo abo imibiri yabo itaraboneka kugira ngo ishyingurwe mu cyubahiro, bivugwa ko harimo n’abajugunywe mu migezi nka Mwogo, ariko amakuru aracyashakishwa.
Ibyo binagarukwaho n’umwe mu bahagarariye imiryango y’abazize Jenoside bakoreraga komini zigize Akarere ka Ruhango, Mukanziza Nelia, aho asobanura ko iwabo hari abakozi bakoreraga Leta bataramenya irengero ryabo.
Agira ati “Babirukankanaga babatema amaguru n’ahandi hose, ntabwo tuzi aho babajugunye, twumva bavuga ngo batwawe na Mwogo ariko ntawe uduha amakuru ya nyayo, ngo avuge ko runaka yatawe muri uwo mugezi ngo aduhe ibimenyetso tubimenye tureke gukomeza gushakisha uwo tutazabona”.
Meya Habarurema avuga ko n’ubwo abakoreraga komini zigize Akarere ka Ruhango bishwe muri Jenoside, kubibuka ari umwanya wo kumenya neza amaboko n’imbaraga zabo no kumenya imbaraga abakozi bafitiye Igihugu.
Agira ati “Hari byinshi dukora bishingiye ku byabanje, nk’aya mashanyarazi anyura hejuru yacu harimo imbaraga za bariya bakozi, imihanda tugendamo bagize uruhare mu kuyihanga, abaveterineri n’abagoronome batumye tumenya guhinga neza imyumbati no korora neza ariko Igihugu kibi cyabahembye kubica”.
Avuga ko kwibuka abari abakozi bigamije kumenya neza ubumwe n’ubwiyunge bwabuze kuko nta bucuti bwari buhari muri bamwe bakoranaga, ahubwo harimo urwango rwa bamwe bashakaga kuzabica.
Agira ati “Ibyo biduha isomo rikomeye ryo gukundana cyane uyu munsi, iki gikorwa kitwibutsa izo mbaraga, ibitarakozwe neza bigomba gukorwa uyu munsi no mu gihe kizaza, aha tuhigira isomo ryo gukundana no gufashanya”.
Avuga ko hari n’abayobozi bamwe bagize uruhare mu kwica no kwicisha abo bakoranaga, nko muri Komini Ntongwe, ahazwi Kagabo Charles na Kabagari havugwa Mpamo Isdras, ari naho ahera asaba abayobozi b’iyi minsi kurushaho gutekereza igikwiye cyiza kitigeze gitekerezwa icyo gihe binyuze mu bumwe n’ubwiyunge no kubaka Igihugu.
Agira ati “Amasomo tuvoma muri iki gikorwa azatuma twiyubaka n’igihugu cyacu, ndetse tunubake buri Munyarwanda dushinzwe kureberera kuko twe dukorera Abanyarwanda, dutanga inka muri gira inka bikozwe ku Munyarwanda uyikeneye bidasabye kurobanura, dukomereze aho”.
Avuga ko n’ubwo hari abibukwa bazwi n’amazina bikomeye kubyumva kuko nta gihamya gihari ku baba barishwe, ariko batamenye irengero ryabo, akavuga ko hazakomeza gushakishwa mu bishoboka byose byatuma yibukwa mu buryo bufatika, no gufata mu mugongo imiryango y’ababuze ababo muri Jenoside.


text:
Hari igihe umuntu agira umukunzi mu buzima bagatandukana baba barabanye cyangwa se batarabana nyuma ugasanga ashatse umugore ariko urukundo rwe ntirube rwaravuye kuri wa wundi wa mbere.
Umuntu ugikunda uwo bahoranye mbere, uzamubwirwa n’ibi bimenyetso:
Uzasanga abafata nkaho muri mu marushanwa
Ubusanzwe iyo uri umugore w’umugabo cyangwa ukaba umugabo w’umugore ntugombera kugira undi murwanira uwo mwanya. Ariko niba ubona ko umeze nkaho urwanira uwo mwanya n’uwahoze ari umukunzi w’uwo mwashakanye menya ko akimukunda.
Bakunda guhura mu bihe byihariye
Niba ubona ko uwo mwashakanye agira akaba yumva kizakemuka ari uko ahuye n’uwahoze ari umukunzi akakimubwira icyo gihe ujye ugira amakenga ku mibanire yabo.
Akunda kumuvuga cyane
Ahanini iyo utandukanye n’umuntu utakimukunda ugerageza kumwikuramo bishoboka ukirinda kumuvuga. Ntuzatangazwe no kuba amuvuga nabi cyangwa neza uko yaba amuvuga kose ntibikuraho ko atamukimukunda kuko burya umuntu avuga uwo yatakereje.
Iyo bakunda guhura cyane
Bishoboka ko bahurira ahantu runaka cyangwa se bakavugana kuri telefoni cyangwa se kuri email.iyo abantu batandukanye ntibivuga ko badashobora kuganira cyangwa se ngo bandikirane ariko iyo birengeje urugero bikaba ibya buri gihe haba harimo akantu k’urukundo.
Uzabona amufuhira igihe abonye indi nshuti
Igihe uwo mwashakanye ubona ababazwa no kuba uwahoze ari umukunzi we ari kumwe n’abandi bagabo akamufuhira byerekana ko agifite icyo avuze kuri we.
Aracyabitse ibintubimwe na bimwe bimwibutsa uwahoze ari inshuti ye
Iyo uwo muri kumwe ubona akibitse ibintu bimwe na bimwe bimwibutsa uwahoze ari umukunzi we nk’amafoto n’ibindi ukabona kandi abiha agaciro akagira umwanya wo kubyitaho akabitekerezaho ahanini aba agitekereza no ku rukundo yagiranye n’uwa mbere.
Nubwo tutakemeza ko bishoboka ko umuntu yakibagirwa uwo bakundanye burundu na none si byiza ko werekana ko umutekerezaho cyane kurusha uwo muri kumwe. Icyiza nuko wagerageza kumwikuramo burundu kandi nuwo muri kumwe nawe akamenya ko kwibagirwa uwo mwakundanye bitaza ko kanya.


text:
1. Gushaka bishobora gutuma ubaho neza igihe kirekire
Ubushakashatsi bwakozwe na Kaminuza ya California mu mwaka wa 2009 bwerekanye ko abantu bashinze urugo barwara gake ugereranyije n'abakiri ingaragu, kandi bakagira ubuzima bwiza. Ikindi ngo ni uko abatarashaka baba bafite ibyago byinshi byo kwicwa n’indwara zandura (infectious diseases), indwara z’umutima n’impanuka. Ibi biterwa n’uko umuntu warushinze aba afite uwo babana umwitaho, yarwara akamushyiraho igitutu cyo kwivuza. Umuntu washatse kandi yiyitaho, agaha agaciro ubuzima bwe kurusha ingaramakirambi (cĂ©libataire).
Hari ibintu twe abasore n’inkumi dukora duhubutse kuko tutaba twumva ingaruka byatugiraho, nta n'icyo twahomba (nothing to lose). Umuntu washatse we aba afite uko abona ejo hazaza he n’ibyo ateganya, ku buryo yitwararika akirinda guhubuka mu byo akora byose.
2. Biguha amahirwe yo kutazahambanwa ikara
Gutera inda cyangwa kuyiterwa ntibisaba kuba warashatse, kandi gushinga urugo ntibivuze buri gihe ko uba uzabyara. Nyamara gushinga urugo ni uburyo bwa mbere buzwi bwo kugira umuryango no kubyara abana bazabazungura, bityo ukazasiga akabuto imusozi, bikaba ari imwe mu ntego nkuru z’ubuzima bwa muntu ku isi. Nta handi umwana yakurira heza harenze mu muryango wowe n’uwo mwashakanye mwashinze.
3. Biguha gukundwa no kwizerwa muri sosiyete
Birazwi ko umuntu warushinze yizerwa muri sosiyete kurusha twe tukiri ingaramakirambi. Mu muco nyarwanda umusore warushingaga yagiraga intebe mu bagabo, ibitekerezo bye bigahabwa agaciro. Iyo umuntu aguhagaze imbere yambaye impeta ntumufata kimwe n’undi wese, ahubwo umubona nk’ufite expĂ©rience mu buzima, uzi ibyo akora, n'iyo byaba atariko bimeze.
Ubushakashatsi kandi bwerekanye ko umugabo warushinze agira amanota imbere y’inkumi. Ibi ntibivuze ko ugomba gushaka kugirango inkumi zikwemere, ahubwo birerekana uburyo umuntu warushinze agirirwa urugwiro kurusha selibateri.
Rimwe na rimwe, umuntu warushinze aba afite amahirwe menshi yo guhabwa ibyangombwa byo kujya mu mahanga, guhabwa inguzanyo muri banki, guhabwa akazi n’ibindi kurusha utararushinga kuko kurushinga byerekana ko umuntu ari hamwe (stable). Hari ibihugu umuntu warushinze akurirwaho imisoro imwe n'imwe.
4. Ibyishimo byo kuba ufite ugukunda ukwitayeho
Iyo bigenze neza, abarushinganye bagirana urukundo rw’akaramata, bakanaruraga abana bazabyara. Kugirirwa urukundo nabyo biri mu bituma ubuzima bw’abashakanye bumera neza kurushaho kurusha ubw’abaselibateri. Ikindi ni uko abashakanye bagerwaho n’ibyo abashakashatsi bise “ibyiza bikomoka ku mibonano mpuzabitsina” birimo kutagira stress, kongera ukwirwanaho kw'umubiri, kugira uruhu rwiza, amaraso atembera neza. N’ubwo abaselibateri (benshi ) nabo bakora imibonano mpuzabitsina, abashakanye bo baba babyemerewe bitiswe ubusambanyi, bikanatuma bizerana, ntibitangire kandi ntibashyuhaguzwe.
5. Bigufasha gutera imbere
Umutwe umwe ntiwigira inama. Iyo muri babiri mujya inama, mugafashanya kandi mugaterana imbaraga. Iyo umwe agize intege nke mu buzima bwe cyangwa mu kazi, undi aba ahari akamusunika, akamutera ingabo mu bitugu, akamufasha gutera intambwe ijya imbere.
Iyo ufite urugo uba ubona imbere yawe, ugaharanira kuhagera kandi ntutinye kwaka inkunga mugenzi wawe. Iyo mwembi mufite akazi murafashanya, ntihagire ugira ikibazo cy’amafaranga, cyane cyane iyo mwavanze umutungo.
Ibyo byiza byose byo kugira urugo, haba bike tuvuze hano n’ibyo tutavuze, bigerwaho iyo abashakanye bakundana, bakumvikana kandi bakagira uburyo bunoze bwo gukemura ibibazo bahura nabyo. Iyo bitameze gutyo usanga ahubwo bombi b
Video Abakobwa Beza
Impamvu Kubaka Urwawe Ari Ingirakamaro
1. Gushaka bishobora gutuma ubaho neza igihe kirekire
Labels: urukundo


text:
86mm (3-3 / 8 “) igipimo cyumuvuduko (0-7 Bar / 100psi) hamwe na boot ya reberi irwanya ihungabana irinda igipimo kwangirika, guhungabana n'ingaruka.
Ibipimo bya Swivel kubamarayika bose basoma, kandi birashobora kuba byiza kubika.
Pistolet nini yinyongera muri Nylon ikomejwe hamwe nicyuma cya PVC, itanga imikorere yoroshye.
Kumanika loop kububiko bworoshye no kugera ahantu hose iduka ryawe.
• Kugenzura buri gihe igitutu cy'ipine.Rimwe mucyumweru nibyiza, ariko ntibiri munsi yukwezi kandi burigihe mbere yurugendo rurerure.
• Koresha igipimo cyiza cyumuvuduko.Ibipimo bya terefone na digitale birasobanutse neza kandi bigura $ 10 kugeza 20 $.
• Kurikiza ibikorerwa mu ruganda byasabwe n’ifaranga ry’ifaranga kandi ntukurikize igitutu cyakozwe mu kayira kegereye amapine.
• Reba imikazo mbere yo gutwara mugihe amapine yaruhutse kandi adashyushye.
• Kwiyongera k'umuvuduko wo gusoma (mubisanzwe 2 kugeza kuri 6 psi hejuru) nibisanzwe iyo amapine ashyushye.
• Niba bisabwe nuwakoze ibinyabiziga, ongera imbaraga zipine zo gukurura, gutwara imitwaro iremereye, cyangwa ingendo ndende.


text:
Serivisi z’ikoranabuhanga
Serivisi z’ikoranabuhanga
IBYUMA BYO KUBIKURIZAHO
ATM zacu ziherereye ku mashami yacu zigufasha kubikuza, kureba amafaranga usigaranye no kubona incamake y’ibyakorewe kuri konti yawe igihe cyose. Ubu buryo buroroshye kandi burihuta. Koresha ikarita yawe kuri izi mashini zikoreshwa mu Rwanda hose, amasaha 24 kuri 24, iminsi irindwi kuri irindwi. Egera ATM iri hafi yawe, maze iguhe serivisi ushaka. Dore ikarita yerekana aho ziherereye.
Search Location
Province
Distance Range Radius: KM
Status
Directions
UBURYO BWOROSHYE BWO KUGERA KURI KONTI
Dufite uburyo bw’ikoranabuhanga bwo kugufasha kugera kuri serivisi za banki aho waba uri hose igihe cyose wifashishije telefoni yawe cyangwa ibyuma byo kubikurizaho (ATM). Amakarita yacu ya banki wayakoresha ku byuma byo kubikurizaho ibyo ari byo byose, ukanayifashisha wishyura mu maduka mu gihugu hose. Ushobora no kwakira amakuru y’ibiheruka gukorerwa kuri konti yawe. Saba ko tuzajya tukohereza ubutumwa bukumenyesha ibiri kubera kuri konti yawe. Birizewe, birihuta kandi biroroshye.